title: Nana Visitor

text: Visitor syntyi New Yorkissa nimellä Nana Tucker. Hänen äitinsä oli baletin opettaja Nenette Charisse ja isä koreografi Robert Tucker. Näyttelijä Cyd Charisse on naimisissa hänen enonsa kanssa. Ennen collegeeen menoa hän sai roolin näytelmässä ja sen jälkeen myös muita rooleja. Kun hänen uransa oli päässyt alkuun, hän muutti sukunimensä (vuonna 1980) Tuckerista Visitoriksi (, "vierailija"), joka on ollut käytössä hänen äitinsä suvussa.


title: Nana Visitor

text: Vuonna 1989 Visitor avioitui näyttelijä Nick Miscusin kanssa. Heidän poikansa Buster syntyi 1992. Pari erosi 1994.


title: Nana Visitor

text: Vuonna 1995 Visitor alkoi seurustella DS9-vastanäyttelijänsä Alexander Siddigin kanssa. Heidän poikansa Django El Tahir El Siddig syntyi 1996. He menivät naimisiin kesäkuussa 1997. He erosivat vuonna 2001.


title: Nana Visitor

text: Huhtikuussa 2003 Visitor meni naimisiin Matthew Rimmerin kanssa, joka kuului "Chicago"-musikaalin henkilökuntaan.


title: Nana Visitor

text: Visitor esiintyi New Yorkin teattereissa 1970-luvulla ja vuosikymmenen lopulla alkoi myös saada rooleja Broadwayllä. Vuonna 1976 hän sai ensimmäisen televisioroolinsa lyhytikäisessä sarjassa "Ivan the Terrible" ja 1978–1979 hän esiintyi yhden tuotantokauden ajan "Ryan’s Hope" -sarjassa. Vuonna 1977 hän näytteli kauhuelokuvassa "Vartija".


title: Nana Visitor

text: 1980-luvulla Visitor alkoi saada merkittäviä rooleja Broadwayllä kuten pääosa näytelmässä "Gypsy" (1981) ja "My One and Only" (1983). 1984 hän oli pääosassa 42nd Street -näytelmässä Los Angelesissä. 1985 hän muutti Los Angelesiin ja esiintyi lukuisissa televisiosarjoissa, muun muassa "Ihmemies MacGyver", "Ritari Ässä" ja "Matlock".


title: Nana Visitor

text: Vuonna 1990 Visitor esitti pääosaa Sandra Bullockin kanssa televisiosarjassa "Working Girl", jota tehtiin vain 12 jaksoa. "n" koe-esiintymiset olivat vuonna 1992 ja Visitor oli kiinnostunut Kira Nerysin roolista, koska se ei ollut ”äiti, vaimo, huora tai murhaaja, vaan kokonainen henkilö”. Visitor kutsuttiin toiseen koe-esiintymiseen ja sai roolin. Hän esitti Kiraa seitsemän vuotta, ja hänen roolihahmonsa oli yksi sarjan suosituimmista.


title: Nana Visitor

text: DS9 jälkeen Visitor esiintyi "Chicago"-musikaalissa useissa kaupungeissa 1999–2000 ja 2001 myös Broadwayllä. Televisiossa hän esiintyi useassa "Dark Angelin" jaksossa (2001) ja oli pääosassa televisiosarjassa "Wildfire" (2005–2008). 2006 Visitor on myös alkanut esiintyä elokuvissa, muun muassa "Friday the 13th".


title: Nana Visitor

text: Visitorin ääni kuullaan Kira Nerysinä DS9-videopeleissä "Star Trek: Deep Space Nine – Harbinger" (1996) ja "Star Trek: Deep Space Nine – The Fallen" (2000).


title: Jake Zyrus

text: Jake Zyrus (syntyessään Charmaine Clarice Relucio Pempengco, s. 10. toukokuuta 1992 Cabuyao, Filippiinit) on filippiiniläinen laulaja ja näyttelijä, joka tunnettiin aiemmin nimellä Charice.


title: Jake Zyrus

text:
Pempengco aloitti laulamisen neljävuotiaana ja kilpailemisen seitsemänvuotiaana. Ollessaan kolmetoista hän osallistui Little Big Star -laulukilpailuun ja sijoittui kolmanneksi. Kansainvälistä huomiota hän sai kuitenkin YouTube:n kautta. Hän on vieraillut sekä Ellen DeGeneresin, Paul O'Gradyn ja Oprah Winfreyn ohjelmissa. Hänellä on levytyssopimus ruotsalaisen Ten Songs Productions -levy-yhtiön kanssa ja julkaisi 2. toukokuuta 2008 debyyttialbuminsa "Charice".
Jake on esiintynyt yhdessä Celine Dionin kanssa New Yorkissa Madison Square Gardenissa. Hän on myös näytellyt Sunshine Corazonia televisiosarjassa "Glee".


title: Jake Zyrus

text: Jakella on äiti Raquel ja veli Carl. Pempengcon isä Ricky tapettiin jääpiikillä Zyruksen ollessa teini.


title: Jake Zyrus

text: Kesäkuussa 2012 Pempengco tuli ulos kaapista Boy Abundan haastattelussa ja kertoi olleensa aikoinaan useassa parisuhteessa naispuolisen ihmisen kanssa. Toisessa haastattelussa hän kertoi tienneensä seksuaalisesta suuntautumisestaan jo viisivuotiaana. Jake seurusteli filippiiniläisen Alyssa Quijanon kanssa, joka on myös laulaja. Pari erosi huhtikuussa 2017.


title: Jake Zyrus

text: Kesällä 2017 Pempengco kertoi olevansa trans ja paljasti käyttävänsä nykyään nimeä Jake Zyrus sekä julkisuudessa että siviilissä. Hän kertoi myös poistattaneensa rintansa ja aloittaneensa testosteronihoidot.


title: Emily Remler

text: Emily Remler (18. syyskuuta 1957 – 4. toukokuuta 1990) oli yhdysvaltalainen jazzkitaristi. Hän syntyi New Yorkissa, aloitti kitaransoiton kymmenvuotiaana ja opiskeli vuosina 1976–1979 Bostonin Berklee College of Musicissa Massachusettsissa.


title: Emily Remler

text: Remler oli naimisissa muusikkokollegansa Monty Alexanderin kanssa vuosina 1981–1984. Pari otti avioeron.


title: Emily Remler

text: Uransa aikana Remler paitsi johti omia kokoonpanojaan, vaikutti myös duossa Larry Coryellin kanssa. Hän aloitti levytysuransa 1980-luvun alussa ja jatkoi sitä, kunnes kuoli sydänkohtaukseen 32-vuotiaana Australiassa konsertoidessaan.


title: The Black Parade Is Dead!

text: The Black Parade Is Dead! on My Chemical Romance -yhtyeen toinen live-CD/-DVD, joka julkaistiin 30. kesäkuuta 2008. Siihen kuuluu DVD:n verran livemateriaalia (toisin sanoen kaksi keikkaa) ja yksi CD livemusiikkia. Se sisältää suurimman osan vuoden 2006 lopulla julkaistun "The Black Parade" -levyn kappaleista.


title: Grosseton maakunta

text: Grosseton maakunta () on maakunta Toscanan hallintoalueella Italian keskiosissa.


title: Grosseton maakunta

text: Grosseton maakunnan pinta-ala on 4 503 km ja asukasluku runsaat 220 000. Maakunta muodostuu 28 kunnasta, ja sen pääkaupunki on Grosseto.


title: Gerald Massey

text: Gerald Massey (1828—1907) oli brittiläinen runoilija ja harrastelijaegyptologi, joka esitti muun muassa teorian Horus-jumalan ja kristinuskon Jeesuksen välisistä yhtäläisyyksistä.


title: Monty Alexander

text: Montgomery Bernard "Monty" Alexander (s. 6. kesäkuuta 1944) on jamaikalainen jazzpianisti. Hän aloitti soittotunnit kuusivuotiaana, mutta perehtyi jazziin vasta myöhemmin.


title: Monty Alexander

text: Alexander muutti vuonna 1961 perheineen Yhdysvaltoihin. Hän on julkaissut useita levytyksiä mm. Concord Jazz -levymerkillä. Hän on tehnyt yhteistyötä Milt Jacksonin, Ernest Ranglinin ja Ed Thigpenin kaltaisten tähtien kanssa.


title: Monty Alexander

text: Alexander oli vuosina 1981–1984 naimisissa muusikkokollegansa Emily Remlerin kanssa. Pari otti avioeron. Remler kuoli Australiassa 1990.


title: Ed Thigpen

text: Edmund Leonard "Ed" Thigpen (28. joulukuuta 1930 Chicago, Yhdysvallat – 13. tammikuuta 2010 Kööpenhamina, Tanska) oli yhdysvaltalainen jazzrumpali. Lempinimensä "Mr. Taste" hän sai kohteliaasta käytöksestä, huolitellusta pukeutumisesta ja soittotyylistä.


title: Ed Thigpen

text: Thigpen aloitti ammattimuusikon uran 18-vuotiaana Los Angelesissa. Hän toimi jazzrumpalina 1960-luvulla pianisti Oscar Petersonin ja laulaja Ella Fitzgeraldin yhtyeissä. Thigpen tunnettiin erityisesti vispiläsoitostaan ja hän kirjoitti asiasta oppikirjankin. Thigpen muutti 1972 Tanskaan ja vaikutti suurimman osan 40 vuotisesta urastaan Euroopassa. Tanskassa Thigpenistä tuli konservatorio-opettaja ja hän teki viisi oppikirjaa sekä useita opetusvideoita.


title: Ed Thigpen

text: Suomessa Thigpen kävi useita kertoja ja esiintyi erilaisissa kokoonpanoissa. Thigpen sairasti Parkinsonin tautia, mutta hän esiintyi viimeiseen asti säännöllisesti. Hänen isänsä Ben toimi Andy Kirkin rumpalina.


title: Mäkihypyn maailmancup 2008–2009

text: Mäkihypyn maailmancup 2008–2009 alkoi Kuusamosta Suomessa 29. marraskuuta 2008. Kauden aikana järjestettiin 27 henkilökohtaista osakilpailua ja 6 joukkuekilpailua. Viimeinen osakilpailu hypättiin Planicassa Sloveniassa 22. maaliskuuta 2009. Kausi oli ensimmäinen, jona järjestettiin Team Tour.


title: Larry Coryell

text: Larry Coryell (2. huhtikuuta 1943 Galveston, Texas – 19. helmikuuta 2017 New York, New York) oli yhdysvaltalainen jazzkitaristi. Hän syntyi Texasissa ja aloitti ensimmäisenä soittimenaan pianon. Opiskeltuaan Washingtonin yliopistossa journalismia hän muutti vuonna 1965 New Yorkiin, jossa hänestä tuli osa Chico Hamiltonin kokoonpanoa. Samana vuonna hän alkoi käydä jamisessioissa, joista seuraavaan vuoteen mennessä oli syntynyt uusi tyylisuunta, jazz-rock. Ensimmäisiä tämän tyylisuunnan levytyksiä oli saman vuoden "Free Spirits".


title: Larry Coryell

text: Larry Coryellin suosio alkoi varsinaisesti vuonna 1967 hänen toimiessaan Gary Burtonin kvartetissa. 1960-luvun lopulla ja 1970-luvun alussa hän oli hyvin aktiivinen. Hän oli mm. triokiertueella Mitch Mitchellin ja Jack Brucen kanssa, levytti Charles Mingusin kanssa ja teki tunnetun fuusiojazzlevyn "Spaces" yhdessä John McLaughlinin, Billy Cobhamin, Chick Corean ja Miroslav Vitousin kanssa.


title: Larry Coryell

text: Coryell teki yhteistyötä myös muiden muassa Eric Claptonin, Jimi Hendrixin ja Paco de Lucían kanssa. Hänen maineensa on pitkälti hänen fuusiojazzvuosiensa varassa.Gary Burtonin kvartetin kanssa:


title: Arezzon maakunta

text: Arezzon maakunta () on yksi Italian maakunnista. Se sijaitsee Toscanan alueella Italian keskiosissa. Maakunnan pääkaupunki on Arezzo.


title: Arezzon maakunta

text: Arezzon maakunnan pinta-ala on 3 235 km². Sen asukasluku oli vuoden 2015 lopussa 346 442. Maakunta muodostuu 37 kunnasta, joista väkiluvultaan suurimmat ovat:


title: Fokos

text: Fokos () oli kreikkalaisessa mytologiassa kahden eri mieshahmon nimi.


title: Fokos

text: Fokos oli Aiakoksen ja Psamathen poika, jonka hänen velipuolensa Peleus ja Telamon surmasivat. Hänen kerrottiin olleen vahva ja voimakas.


title: Fokos

text: Apollodoroksen mukaan surma tapahtui kateudesta Fokoksen urheilumenestyksen vuoksi. Telamon tappoi Fokoksen haastettuaan hänet ensin kiekonheittoon heittämällä tätä tahallaan päähän kivisellä kiekolla. Molemmat veljekset kätkivät ruumiin metsään, mutta teko tuli ilmi ja molemmat joutuivat lähtemään maanpakoon. Pausanias kertoo puolestaan teon tekijäksi Peleuksen, ja motiiviksi veljesten halun miellyttää äitiään, joka oli mustasukkainen Fokoksesta, jolla oli eri äiti. Diodoros Sisilialainen on samaa mieltä siitä, että kiekon heitti Peleus, mutta kertoo tapahtuman olleen vahinko. Fokiksen aikana alue, jota kutsuttiin Fokikseksi laajeni siitä, mikä se oli ollut silloin kun Fokos, Ornytionin poika, oli asettunut sinne asumaan.


title: Fokos

text: Fokos oli Ornytionin poika, joskin häntä kutsuttiin myös Poseidonin pojaksi. Fokis on nimetty hänen mukaansa sen jälkeen kun hän asettui sinne asumaan.


title: Louis Delluc

text: Louis Delluc (14. lokakuuta 1890 – 22. maaliskuuta 1924) oli ranskalainen elokuvaohjaaja käsikirjoittaja ja kriitikko. Hänen 1910-luvun kirjoituksiaan on koottu teokseen "Cinema et cie" (1919). Delluc kirjoitti yhden ensimmäisistä Charles Chaplinia käsittelevistä kirjoista (1921).


title: Louis Delluc

text: Louis Dellucin puoliso oli vuodesta 1918 belgialainen näyttelijä Eve Francis, joka esiintyi useissa hänen elokuvissaan. Dellucin kunniaksi on 1937 perustettu hänen nimeään kantava palkinto Louis Delluc -palkinto.


title: Louis Delluc

text: Delluc kuoli lentävään keuhkotautiin kesken elokuvateorioidensa kehittelyn ja lupaavasti alkaneen ohjaustyönsä.


title: Taivaassa ja maan päällä

text: Taivaassa ja maan päällä. Johdatus uskonnonfilosofiaan on Turun yliopiston filosofien Olli Koistisen ja Juha Räikän kirjoittama johdatusteos uskonnonfilosofiaan.


title: Taivaassa ja maan päällä

text: Teos koostuu neljästä pääartikkelista ja jakaantuen kahteen osaan. Ensimmäisessä osassa, ”Maan päällä”, Juha Räikkä tarkastelee uskontoa ja moraalia sekä uskonnon ja yhteiskunnan välistä suhdetta etiikan näkökulmasta. Toisessa osassa, ”Taivaassa”, Olli Koistinen tarkastelee todistuksia jumalan olemassaolosta sekä pahan ongelmaa. Lopuksi kirjoittajat pohtivat uskon järkiperäisyyttä Blaise Pascalin ajattelun kautta ja esittävät käsityksensä todistamisen taakasta. Teoksen alkuun on liitetty lyhyt johdatus järkiperäiseen päättelyyn ja perustelujen arvioimiseen. Teos keskittyy lähinnä niihin uskontoon liittyviin kysymyksiin, jotka liittyvät kristilliseen ajatteluun. Kirjoittajat toteavat esipuheessa, että teos ei pyri olemaan kattava ja perinpohjainen esitys. Koistisen ja Räikän mukaan suomenkielistä johdatusta uskonnonfilosofiaan ei ennen heidän kirjaansa ole ollut.


title: Taivaassa ja maan päällä

text: Filosofi Sami Pihlström arvioi "Niin & näin" -lehden arvostelussaan teoksen hyödylliseksi uskonnonfilosofian kurssin aineistoksi, suositellen käyttämään mahdollisesti täydentävää kirjallisuutta. Hän mainitsee muun muassa, että teismin ja ateismin välistä kiistaa ei teoksessa juuri käsitellä. Artikkelien lopussa olevista kirjallisuusluetteloista puuttuu myös suomalainen uskontokriittinen, tieteellistä todellisuuskäsitystä edustava kirjallisuus, kuten Eino Kailan, Ilkka Niiniluodon ja Raimo Tuomelan teokset.


title: Jaden Smith

text: Jaden Christopher Syre Smith (s. 8. heinäkuuta 1998 Los Angeles) on yhdysvaltalainen näyttelijä sekä laulaja. Hänen äitinsä on näyttelijä-laulaja Jada Pinkett Smith ja isänsä näyttelijä-raplaulaja Will Smith. Jaden on Trey Smithin velipuoli ja Willow Smithin veli. Jaden Smith on pääosassa uudistetussa versiossa tunnetusta Karate Kidistä.


title: Jaden Smith

text: Smith tunnetaan roolista elokuvassa "Onnen potkuja" (2006), josta hän voitti Teen Choice -palkinnon. Hän oli ehdokkaiden esittelijänä vuoden 2007 Oscar-gaalassa. Smith esittää myös pääosaa elokuvassa "The Karate Kid". Jaden on pääosassa vuonna 2013 ensi-iltansa saaneessa "After Earth" -elokuvassa, isänsä Will Smithin kanssa.


title: Jaden Smith

text: Smithin ja Justin Bieberin yhteistyöstä on tuloksena kappale "Never Say Never" (2010) sekä "Love Me Like You Do" (2012). Jaden tekee myös omaa musiikkia.


title: Willow Smith

text: Willow Camille Reign Smith (s. 31. lokakuuta 2000) on yhdysvaltalainen näyttelijä ja laulaja. Smith on Jada Pinkett Smithin ja Will Smithin tytär. Jaden Smith on hänen veljensä, ja lisäksi hänellä on velipuoli Trey.


title: Willow Smith

text: Hänen elokuvadebyyttinsä tapahtui tieteiselokuvassa "I Am Legend" (2007). Toisen roolinsa hän sai elokuvasta "Kit Kittredge: An American Girl" (2008).


title: Willow Smith

text: Laulajan uransa Smith aloitti vuonna 2010 julkaisemalla debyyttisinglensä "Whip My Hair". Kappaleesta tehtiin myös musiikkivideo, joka oli ehdolla vuoden musiikkivideoksi vuoden 2011 BET Awards -gaalassa. Smithin musiikki julkaistaan Jay-Z'n levy-yhtiön Roc Nationin kautta.


title: Livornon maakunta

text: Livornon maakunta () on maakunta Toscanan hallintoalueella Länsi-Italiassa.


title: Livornon maakunta

text: Livornon maakunnan pinta-ala on 1 214 km ja asukasluku noin 340 000. Maakunta muodostuu 20 kunnasta, ja sen pääkaupunki on Livorno.


title: Livornon maakunta

text: Livornon maakunnan väkiluvultaan suurimmat kunnat ovat (31.12.2015):


title: Maija Kaunismaa

text: Maija Kaunismaa (s. 1974 Jyväskylä) on suomalainen säveltäjä. Kaunismaa työskentelee vapaana taiteilijana, säveltäjänä, muusikkona, laulajana, esiintyjänä ja tuottajana.


title: Maija Kaunismaa

text: Kaunismaan musiikissa on kuultavissa sävyjä niin suomalaisesta kansanmusiikista, klassisesta musiikista kuin populaarimusiikistakin, mutta Kaunismaan musiikki on omaleimaista ja universaalia. Hän on tehnyt tiivistä yhteistyötä useiden suomalaisten näytelmäkirjailijoiden ja runoilijoiden kanssa.


title: Maija Kaunismaa

text: Kaunismaa on naimisissa kuvataiteilija ja tutkija Mikko Ijäksen kanssa, ja heillä on yksi poika. Kaunismaa harrastaa ultrajuoksua.


title: Minskin traktoritehdas

text: Minskin traktoritehdas (, ) on 29. toukokuuta 1946 perustettu traktoritehdas Minskissä Valko-Venäjällä ja samanniminen valkovenäläinen, tuotantoliittoutumaksi ryhmittynyt teollisuuskonserni (), johon kuuluu 11 tehdasta eri puolilla Valko-Venäjää.


title: Minskin traktoritehdas

text: Minskin traktoritehdas on yksi suurimmista valkovenäläisistä yrityksistä ja samalla yksi maailman suurimmista traktoreiden valmistajista. Se kuuluu maailman 10 suurimman maatalouskoneiden valmistajiin. Yrityksessä työskentelee yli 30 000 ihmistä. Perustamisensa jälkeen MTZ on valmistanut yli kolme miljoonaa traktoria, joita on käytetty tai käytetään yli 100 valtiossa. Minskin traktoritehdas valmistaa traktoreita Belarus- ja MTZ-tuotemerkeillä. Noin 60 eri traktorimallin lisäksi tuotantoliittouma valmistaa metsä- ja kaivostyökoneita.


title: Minskin traktoritehdas

text: Valko-Venäjän tietotoimisto BelTA:n mukaan Minskin traktoritehdas valmisti vuonna 2012 yhteensä yli 60 000 traktoria. Tämä merkitsi 2 prosentin kasvua edellisvuoteen verrattuna. Tuotannosta 90 % menee vientiin; yhtiöllä on asiakkaita 62 eri maassa. Minskin traktoritehtaalla on kaikkiaan 22 traktoreita kokoavaa tuotantolaitosta ulkomailla. Näistä kokoonpanolinjoista kuusi on Venäjällä.


title: Luccan maakunta

text: Luccan maakunta () on maakunta Toscanan hallintoalueella Italian keskiosissa.


title: Luccan maakunta

text: Luccan maakunnan pinta-ala on 1 773 km ja asukasluku vajaat 400 000. Maakunta muodostuu 33 kunnasta, ja sen pääkaupunki on Lucca.


title: Luccan maakunta

text: Luccan maakunnan väkiluvultaan suurimmat kunnat ovat (31.12.2015):


title: Greg Kinnear

text: Gregory "Greg" Kinnear (s. 17. kesäkuuta 1963 Logansport, Indiana) on yhdysvaltalainen näyttelijä. Kinnear on voittanut Emmy-palkinnon ja saanut Oscar- sekä Golden Globe -ehdokkuudet.


title: Greg Kinnear

text: Vuonna 1994 Kinnear teki ensimmäisen esiintymisensä valkokankaalla keskusteluohjelman juontajana komediaelokuvassa "Blankman". Vuonna 1995 hän sai David Larrabeen roolin Sydney Pollackin elokuvassa "Sabrina", joka oli uusintaversio Billy Wilderin elokuvasta "Kaunis Sabrina" vuodelta 1954. Myöhemmin hän näytteli pääroolia vuoden 1996 komediassa "Jumalainen posti". Vuonna 1997, hän sai roolin James L. Brooksin komedia-draamassa "Elämä on ihanaa", josta hän sai parhaan miessivuosan Oscar-palkintoehdokkuuden. Seuraavassa elokuvassa "Vastustamaton hymy" hän näytteli yhdessä Lauren Hollyn kanssa paria, joka yrittää saada lapsen. Hänen seuraava projektinsa oli "Sinulle on postia", jossa näyttelivät myös Tom Hanks ja Meg Ryan. Seuraavaksi hän teki elokuvat "Seitsemän seinähullua sankaria" (1999), "Nurse Betty" (2000), "Luuseri" (2000), "The Gift – Enne" (2000) ja "Teoria miehistä" (2001).


title: Greg Kinnear

text: Vuonna 2002 Kinnear näytteli elokuvassa "Koukussa". Vuonna 2003 hän näytteli komediaelokuvassa "Stuck On You", jossa hän esittää siamilaista kaksosta, joka unelmoi pääsystä Hollywood-näyttelijäksi. Vuonna 2005 hän näytteli mustalla huumorilla maustetussa elokuvassa "Matador" yhdessä Pierce Brosnanin kanssa.


title: Greg Kinnear

text: Vuonna 2006 Kinnear näytteli yhdessä Steve Carellin kanssa Oscarin voittaneessa komedia-draamassa "Little Miss Sunshine". Samana vuonna hän näytteli elokuvassa "Invincible" yhdessä Mark Wahlbergin kanssa. Kyseinen elokuva on tositapahtumiin perustuva elokuva, joka kertoo baarimikosta, joka yrittää päästä Philadelphia Eagles -nimiseen jalkapallojoukkueeseen. Hän myös näytteli elokuvassa "Fast Food Nation". Vuonna 2008 hän esiintyi elokuvassa "Flash of Genius". Vuonna 2010 Kinnear esiintyi elokuvassa "The Last Song" yhdessä Miley Cyrusin ja Liam Hemsworthin kanssa. Kyseisessä elokuvassa hän näyttelee Cyrusin roolin erossa asuvaa isää, joka on saanut tilaisuuden korjata välinsä tyttärensä kanssa.


title: Greg Kinnear

text: Vuonna 2011 Kinnear näytteli pääroolia, presidentti John F. Kennedyä sarjassa "Kennedyt" ("The Kennedys").


title: Greg Kinnear

text: Kinnear meni vuonna 1999 naimisiin Helen Labdonin kanssa. Parilla on kolme lasta: Lily Katherine (s. syyskuussa 2003), Audrey Mae (s. kesäkuussa 2006) ja Kate "Katie" (s. keväällä 2009). Isän diplomaattiuran takia perhe joutui muuttelemaan. Kinnear on valmistunut Arizonan yliopistosta.


title: Belarus

text: Belarus on valkovenäläisen Minskin traktoritehtaan traktorimerkki. Mallinumeron yhteydessä esiintyvä kirjainyhdistelmä MTZ tulee sanoista Minski Traktornyi Zavod, eli Minskin traktoritehdas. Belarus-traktoreita on tuotu myös Suomeen. Niitä on myynyt muun muassa neuvostoliittolaisen maataloustekniikan maahantuontiin erikoistunut Agroma Oy. Belaruksia maahantoi neuvostoliittolaisomisteinen Oy Konela Ab. Traktorit sovitettiin suomalaisiin vaatimuksiin Kouvolassa. Niihin asennettiin muun muassa turvaohjaamot.


title: Belarus

text: Nykyään joitain Belarus-malleja maahantuo kouvolalainen Agri-Kymi Oy. Nykyisin Suomeen tuotavissa malleissakin on varusteena ilmastointia ja moottoreissa Boschin polttoaineenruiskutus, mutta toisaalta osa komponenteista edustaa yhä Neuvostoliiton aikaista suunnittelua eikä halvimmissa malleissa ole edes kabiinia. Suomen maahantuoja korostaa markkinnoissaan Belaruksen edullista hankintahintaa ja pieniä käyttökustannuksia varmatoimisuuden ja yksinkertaisen huoltamisen ohella.


title: Belarus

text: Aiemmin Suomessa on myyty Belaruksen nimellä myös muita traktoreita, jotka ovat alkujaan olleet kotoisin muista neuvostoliittolaisista traktoritehtaista. Esimerkiksi 425 Progress on alkuperäiseltä nimeltään T-40, ja samoin muut Progress-lisänimellä tunnetut Belarukset on valmistettu nykyisen Venäjän alueella eikä Minskissä.


title: Belarus

text: Belarus-gruppa Finljandija on suomalainen Belarus-traktoreihin erikoistunut harrastusyhdistys. Yhdistys perustettiin 2007 ja se osallistuu näyttelyihin Belarus- ja MTZ-traktoreilla. Yhdistys aloitti näyttelytoiminnan Farmari 2007-maatalousnäyttelyssä Kuopiossa ja osallistui Classic Motorshow:hun 2009 ja 2010 Lahdessa. Yhdistys ylläpitää Belkku.fi -verkkosivustoa.


title: Maria Pitillo

text: Maria Pitillo (s. 8. tammikuuta 1966) on yhdysvaltalainen näyttelijä. Hänet tunnetaan varsinkin elokuvasta "Godzilla" (1998). Siinä tekemästään roolisuorituksesta hän kuitenkin sai Razzien.


title: Maria Pitillo

text: Pitillolla on ollut myös televisiorooleja.


title: Paul Dano

text: Paul Franklin Dano (s. 19. kesäkuuta 1984 New York, New York, Yhdysvallat) on yhdysvaltalainen näyttelijä. Hänet tunnetaan rooleista muun muassa elokuvissa "L.I.E." (2001), "Unelmien naapuri" (2004), "The King" (2005), "Little Miss Sunshine" (2006), "Fast Food Nation" (2006), "There Will Be Blood" (2007), "Looper" (2012), "Vangitut" (2013) ja "12 Years a Slave" (2013). Vuonna 2016 Dano näytteli Pierre Bezukhovia Tolstoin klassikkoon perustuvassa BBC:n tv-sarjassa "Sota ja rauha" (2016).


title: Paul Dano

text: Connecticutissa syntynyt Dano oli vuonna 2008 ehdolla parhaan miessivuosan näyttelijän Bafta-palkinnon saajaksi "There Will Be Bloodista".


title: Pell James

text: Pell James (s. 30. huhtikuuta 1977) on yhdysvaltalainen näyttelijä. Hän on esiintynyt muiden muassa elokuvissa "The King" (2005) ja "Undiscovered" (2005).


title: Pell James

text: James kasvoi Virginiassa. Hänellä on kolme siskoa.


title: Sandrine Bonnaire

text: Sandrine Bonnaire (s. 31. toukokuuta 1967 Gannat, Allier) on ranskalainen näyttelijä. Hän aloitti kreditoimattomana elokuvanäyttelijänä jo teini-iässä filmeissä "Les sous-doués en vacances" (1981) ja "La Boum 2" (1982). Ensimmäisen pääosansa hän teki elokuvassa "Suzanne ja miehet" ("À nos amours", 1983). Hän voitti seuraavana vuonna lupaavimman naisnäyttelijän César-palkinnon tästä elokuvasta. Uudemman kerran hän voitti Césarin vuonna 1986; useita César-ehdokkuuksia on seurannut.


title: Sandrine Bonnaire

text: Bonnaire tunnetaan kansainvälisesti muiden muassa elokuvista "Kuin taivaan lintu" (1985), "Monsieur Hire" (1989), "Rutto" (1991), "Mademoiselle" (2001) ja "Intiimit tunnustukset" (2004). Hän on myös toiminut elokuvien käsikirjoitajana.


title: Sandrine Bonnaire

text: Bonnairella on Jeanne-niminen tytär William Hurtin kanssa. Vuonna 2003 hän nai Guillaume Laurant'n, jonka kanssa hän myös sai tyttären. Tämä toinen tytär, Adèle, syntyi vuonna 2004.


title: Hinni Aarninsalo

text: Hinni Aarninsalo (s. 1981) on suomalainen radio- ja televisiotoimittaja.


title: Hinni Aarninsalo

text: Aarninsalo tunnetaan erityisesti entisen YLE Extra -kanavan ohjelmasta Extra Large, Yle Teeman keskusteluohjelmasta Popkult ja Yle TV1:n ajankohtaisohjelmasta . Hän on työskennellyt myös radiokanavilla YleQ ja YleX. Aarninsalo on tehnyt toimittajan töitä vuodesta 2001.


title: Luis Puenzo

text: Luis Adalberto Puenzo (s. 19. helmikuuta 1946) on argentiinalainen elokuvaohjaaja. Hänen töidensä joukossa on "La historia oficial" (1985), joka voitti parhaan vieraskielisen elokuvan Oscar-palkinnon.


title: Luis Puenzo

text: Puenzon muihin teoksiin kuuluu "Rutto" (1992).


title: Ivan Pelizzoli

text: Ivan Pelizzoli (s. 18. marraskuuta 1980 Bergamo, Italia) on italialainen jalkapallomaalivahti. Hän pelaa Italian Serie B:n Padovassa.


title: Ivan Pelizzoli

text: Pelizzolin ura alkoi Atalantan juniorijoukkueessa, josta hänet nostettiin edustusjoukkueeseen kaudeksi 1998–1999. Hän kuitenkin pelasi ensimmäiset ottelunsa seuraavalla kaudella lainalla Triestinassa Serie C2:ssa B-lohkossa. Kausi meni Pelizzolin kannalta varsin hyvin sillä hänen päästettyjen maalien keskiarvo oli 1.04. Triestina sijoittui sarjassa kolmanneksi ja pääsi karsimaan nousua Serie C1:een. Pelizzoli kuitenkin palasi takaisin Atalantaan lainasopimuksen päätyttyä ja oli tarkoitus olla joukkueensa kolmosmaalivahti. Toisin kuitenkin kävi, kun ykkösmaalivahti Alberto Fontana loukkaantui kauden alussa ja kakkosmaalivahtina toiminut Davide Pinato loukkaantui joukkueen neljännessä ottelussa AC Milania vastaan. Tämän myötä Pelizzoli sai tilaisuutensa pelata ensimmäistä kertaa Serie A:ssa. Hänen otteensa olivat kauden aikana varsin vakuuttavia ettei Atalantan valmentaja Giovanni Vavassori peluuttanut loukkaantumistaan tervehtyneitä Alberto Fontanaa ja Davide Pinatoa. Atalanta pelasi myös varsin vakuuttavan kauden vuosiin Serie A:ssa sijoittumalla seitsemänneksi.


title: Ivan Pelizzoli

text: Hyvän kauden myötä AS Roman valmentaja Fabio Capello kiinnostui nuoresta lupauksesta, jonka myötä Pelizzoli siirtyi Atalantasta juuri Scudetton voittaneeseen Roomaan. Pelizzolin kausi Roomassa oli vaihteleva joutuen taistelemaan ykkösmaalivahdin roolista muun muassa Francesco Antoniolin kanssa, joka jätti seuran vuonna 2003. Pelizzoli voitti kuitenkin seuran kanssa Italian supercupin vuonna 2001. Lopulta Pelizzoli jätti AS Roman ja siirtyi kaudeksi 2005–2006 Regginaan, jossa hän ehti pelata kaksi kautta, kunnes venäläinen Lokomotiv Moskova osti maalivahdin itselleen 31. tammikuuta 2007 neljän vuoden sopimuksella. Pelizzolin peliaika on kuitenkin jäänyt vielä vähemmälle pelattuaan ensimmäisellä kaudella 12 ottelua. Peliajan vähyyden vuoksi hänet lainattiin italiaan Serie B:hen AlbinoLeffeen, jossa hän pelasi 23 ottelua. Kauden päätteeksi Pelizzoli jäi Italiaan ja siirtyi Cagliariin.


title: Scarecrow (yhtye)

text: Scarecrow on hyvinkääläinen horror punk -yhtye, joka on perustettu 2000. Sanoitusten teemoina ovat tavallisesti kuolema, hautausmaa ja muut synkät aiheet. Reipas punk-tyylinen musiikki tekee kappaleista kuitenkin kepeämpiä. Scarecrown lisäksi Jack13 julkaisee sisarnimellä Panzercrow. Panzercrow kappaleet ovat pääasiassa Scarecrowille tehtyjen demojen jatkotuotantoa.


title: Scarecrow (yhtye)

text: The Sound Of Horror (2009)


title: Scarecrow (yhtye)

text: Nightmare Returns (2018)


title: Scarecrow (yhtye)

text: Unplugged of the dead (2018)


title: Juri Žirkov

text: Juri Valentinovitš Žirkov (, s. 20. elokuuta 1983 Tambov, Venäjän SFNT, Neuvostoliitto) on venäläinen jalkapalloilija. Hän pelaa Venäjän valioliigan Pietarin Zenitissä. Zhirkov kuuluu myös tärkeänä osana Venäjän jalkapallomaajoukkueeseen.


title: Juri Žirkov

text: Žirkov pystyy pelaamaan sekä keskikentällä että puolustuksessa. Hän pelaa yleensä kentän vasemmalla laidalla.


title: Juri Žirkov

text: Žirkov aloitti ammattilaisuransa Spartak Tambovissa vuonna 2001. Vuonna 2004 hän siirtyi TsSKA Moskovaan. Heinäkuussa 2009 Žirkov siirtyi Englannin Valioliigan Chelseaan ja elokuussa 2011 Anži Mahatškalaan. Elokuussa 2013 Žirkov siirtyi Moskovan Dynamoon ja tammikuussa 2016 edelleen Pietarin Zenitiin.


title: Juri Žirkov

text: Venäjän maajoukkueessa Žirkov debytoi vuonna 2005. Hän kuului Venäjän joukkueeseen vuosien 2008 ja 2012 Euroopanmestaruuskilpailuissa sekä vuoden 2014 maailmanmestaruuskilpailuissa.


title: Deadcrow

text: Deadcrow on Scarecrow-yhtyeen 6. kesäkuuta 2006 julkaistu debyyttialbumi.


title: Deadcrow

text: Albumin on nauhoittanut ja miksannut Jani Loikas. Kaikki levyn kappaleet on sanoittanut Scarecrow.LP:n bonuskappaleet


title: Albanian sosialistinen kansantasavalta

text: Albanian sosialistinen kansantasavalta () oli Albanian valtion nimi vuosina 1946–1992, jolloin maata johti kommunistihallitus 1972–1992 välisenä aikana. Valtion nimi oli Albanian kansantasavalta vuosina 1946–1976, ja sen jälkeen nimeksi tuli Albanian sosialistinen kansantasavalta.


title: Albanian sosialistinen kansantasavalta

text: Kun Albania vapautui Italian invaasiosta, vallan otti Enver Hoxhan johtama kommunistihallitus ja maasta tuli stalinistinen. Albanialla oli alun perin läheiset suhteet Neuvostoliittoon ja muihin itäblokin maihin. Destalinisaation jälkeen (1956) maa ryhtyi kuitenkin irtautumaan Neuvostoliitosta, jota se syytti revisionismista, ja liittoutui Kiinan kanssa. Vuonna 1968 Albania erosi Varsovan liitosta ja lakkautti seuraavana vuonna ensimmäisenä maailmassa henkilökohtaisen verotuksen. Maon kuoltua 1976 Kiina loittoni kommunistisesta aatteesta entisestään, jolloin Albania alkoi eristäytyä muista valtioista, mikä rasitti sen taloutta. Hoxhan kuoltua 1985 sosialismia ryhdyttiin vähitelleen purkamaan.


title: Sweet Lorraine

text: "Sweet Lorraine" on brittiläisen rock-yhtye Uriah Heepin vuonna 1972 julkaistu kappale. Se sisältyy yhtyeen samana vuonna julkaistulle "The Magician’s Birthday" -albumille. Kappaleen ovat kirjoittaneet yhteistyössä kitaristi Mick Box, laulusolisti David Byron ja basisti Gary Thain.


title: Sweet Lorraine

text: ”Sweet Lorraine” edustaa suoraviivaista rockia, jossa Moog-syntetisaattori sekä kitara ovat pääosassa. Kappaleen sanoituksissa kerrotaan naisesta, Lorrainesta, joka haluaa olla humalassa ja huumeiden vaikutuksen alaisena sekä juhlia ja tanssia.


title: Sweet Lorraine

text: Kappaleesta tuli julkaisunsa jälkeen suosittu konserttinumero, ja se on nykyisinkin usein soitettu kappale yhtyeen konserttiohjelmistossa.


title: Sweet Lorraine

text: Kappale julkaistiin singlenä ainakin Yhdysvalloissa, Kanadassa, Italiassa ja Uudessa-Seelannissa, jossa se menestyi hyvin. Yhdysvalloissa kappale nousi listan sijalle 91.


title: Sweet Lorraine

text:
A-puoli
B-puoli


title: Love

text: Love on englanninkielinen sana, joka tarkoittaa rakkautta. Sana voi viitata myös seuraaviin:


title: David Koresh

text: David Koresh (ristimänimi Vernon Wayne Howell) (17. elokuuta 1959 – 19. huhtikuuta 1993) oli Daavidin oksa -nimisen uskonnollisen lahkon johtaja. Hän uskoi itse olevansa viimeinen profeetta. 19. huhtikuuta 1993 toteutettu ATF:n tuliaseratsia jota seurasi FBI:n toteuttama Wacon piiritys päättyi lahkon päämajan tulipaloon. 54 aikuista ja 21 lasta, mukaan lukien Koresh, kuolivat tulipalossa.


title: David Koresh

text: Koresh syntyi Houstonissa 18-vuotiaalle yksinhuoltajaäidille, Bonnie Sue Clarkille, ja hänet nimettiin "Vernon Wayne Howell"iksi. Hänen isänsä oli 20-vuotias puuseppä nimeltään Bobby Howell. Hänen vanhempansa eivät koskaan menneet naimisiin. Kaksi vuotta lapsen syntymän jälkeen isä tapasi toisen naisen ja lähti.


title: David Koresh

text: Hän ei koskaan tavannut isäänsä vaan hänet kasvatti "julma isäpuoli". Koresh kuvaili varhaislapsuuttaan yksinäisenä, ja on väitetty, että vanhemmat pojat raiskasivat hänet erään kerran. Hänelle diagnosoitiin lukihäiriö ja hän jätti lukion kesken. Oppimisvaikeuksiensa vuoksi luokkatoverit kutsuivat häntä nimellä "Mister Retardo" (suom. "Herra Jälkeenjäänyt"). Kahteentoista ikävuoteen mennessä hän oli opetellut ulkoa koko Vanhan testamentin.


title: David Koresh

text: 19-vuotiaana Koreshilla oli suhde 16-vuotiaaseen tyttöön joka tuli raskaaksi. Hän sanoi tulleensa uskoon baptistikirkossa ja liittyi pian äitinsä tavoin Seitsemännen päivän adventisteihin. Siellä ollessaan hän rakastui pastorin tyttäreen. Väittämänsä mukaan hän oli rukoilemassa johdatusta kun hän avasi silmänsä ja huomasi Raamatun olevan auki Jesajan kirjan luvun 34 kohdalta, jossa mainitaan näin:


title: David Koresh

text: Koresh vakuuttui siitä, että tämä oli merkki Jumalalta ja meni pastorin luo ja sanoi, että Jumala haluaa hänen tyttärestään Koreshin vaimon. Pastori heitti hänet ulos ja Koreshin jatkaessa yritystään hänet erotettiin seurakunnasta. Eräs seurakunnan jäsenistä on todennut, että Koresh ei koskaan ajatellut "navanalusasioita".


title: David Koresh

text: Vuonna 1981 hän muutti Wacoon, missä hän liittyi Daavidin oksan jäseneksi. Daavidin oksa oli 1950-luvulla Paimenen sauva -nimisestä liikkeestä eronnut lahko. Paimenen sauvan oli perustanut Victor Hutoff, joka oli eronnut seitsemännen päivän adventisteista 1930-luvulla. Daavidin oksa -liikkeen päämaja perustettiin vuonna 1955 maatilalle, joka sijaitsi 16 kilometriä Wacon ulkopuolella. Se nimettiin Mount Carmel Centeriksi Raamatun Karmelvuoren mukaan.


title: David Koresh

text: Vuonna 1983 Koresh alkoi väittää, että hänellä on profetian lahja. Tuolloin hänellä oli suhde Lois Rodeniin, jota pidettiin lahkon profeettana ja johtajana. Hän oli tuolloin lähes 70-vuotias, ja väitti, että Jumala on valinnut Koreshin isäksi heidän lapselleen, josta tulisi Valittu. Samana vuonna Roden salli Koreshin aloittaa oman sanomansa opettamisen. Tämä aiheutti ristiriitaa lahkon sisällä. Lois Rodenin pojasta, George Rodenista, piti tulla lahkon seuraava johtaja ja tämä koki Koreshin uhkaksi. Kun Koresh ilmoitti, että Jumala on antanut hänelle käskyn naida Rachel Jonesin, seurasi rauhallisempi vaihe, joka osoittautui lyhytaikaiseksi. Meneillään oli valtataistelu George Rodenin ja David Koreshin välillä. Roden väitti, että suurin osa lahkosta on hänen puolellaan, ja pakotti Koreshin ja hänen seuraajansa pois alueelta aseilla uhaten. Tapahtuneesta ja alkuperäisestä ajatusmaailmasta poikkeamisesta johtuen Charles Joseph Pacen johtama lahko irtaantui seurakunnasta ja muutti Mount Carmelista Gadsdeniin Alabaman osavaltioon.


title: David Koresh

text: Koresh ja noin 25 hänen seuraajaansa asettuivat Palestineen, 145 kilometriä Wacosta. Siellä he elivät noin kaksi vuotta, jonka aikana Koresh värväsi uusia seuraajia Kaliforniasta, Isosta-Britanniasta, Israelista ja Australiasta. Vuonna 1985 Koresh matkusti Israeliin ja väitti saaneensa näyn, jossa hän oli uudelleensyntynyt Kyyros. Daavidilaisen liikkeen perustaja Victor Houteff halusi olla Jumalan ilmentymä ja perustaa Daavidin valtakunta Palestiinaan. Myös Koresh halusi olla Jumalan instrumentti ja perustaa Daavidin valtakunnan Jerusalemiin. Ainakin vuoteen 1990 saakka hän uskoi, että hänen marttyyriytensa toteutuisi Israelissa, mutta vuoteen 1991 mennessä hän oli vakuuttunut että se tapahtuisi Yhdysvalloissa. Hän sanoi profetioiden toteutuvan Wacossa Israelin sijaan ja että Mount Carmel Center olisi Daavidin valtakunnan keskus.


title: David Koresh

text: Texasin Palestinen leirissä ollessaan Koresh "sai ihmiset pakotetuiksi olemaan riippuvaisia yksin hänestä. Kaikki aikaisemmat perhe- ja muut siteet eivät merkinneet mitään. Hänen taktiikkansa oli se, että jos heillä ei ollut ketään josta olla riippuvaisia, heidän täytyi luottaa häneen, mikä teki heistä haavoittuvia." Tähän tultaessa hän oli jo alkanut saarnata hänen oman "Vapahtajuutensa" puolesta, väittäen että hän olisi "Jumalan poika, Lammas, joka voisi avata Seitsemän sinettiä."


title: David Koresh

text: Lois Roden kuoli vuonna 1986. Siihen asti Koresh oli saarnannut yksiavioisuuden puolesta, mutta ilmoitti yhtäkkiä, että moniavioisuus oli hänelle sallittua. Maaliskuussa 1986 Koresh makasi ensimmäisen kerran 14-vuotiaan Karen Doylen kanssa.


title: David Koresh

text: Tytöstä tuli hänen toinen vaimonsa. Elokuussa 1986 Koresh alkoi salaa maata Michele Jonesin, vaimonsa 12-vuotiaan pikkusiskon, kanssa. Syyskuussa hän alkoi saarnata oikeudestaan 140:een vaimoon, 60:een naiseen hänen "kuningattarinaan" ja 80:een jalkavaimoon. Tämän hän perusti tulkintaansa Laulujen lauluun. Sen jälkeen Koresh koosti täysin uuden teologian hänen "avioliittonsa" Karen Doylen kanssa pohjalta. Koreshin teologiaa kutsuttiin nimellä "New Light" (suom. uusi valo), joka salli moniavioisuuden hänelle itselleen, jota hän kutsui "Daavidin taloksi". Koreshin doktriinin mukaan Doylen tulisi saada lapsi nimeltään Shoshanna joka sitten avioituisi Koreshin esikoisen Cyruksen kanssa. Doyle ei kuitenkaan pystynyt synnyttämään, joten Koresh siirsi huomionsa vaimonsa sisareen. Entinen lahkon jäsen David Bunds on kertonut, että Koreshin moniavioisuusdoktriini "kumpusi hänen halustaan harrastaa seksiä nuorempien tyttöjen kanssa. Kun hän oli saanut itsensä vakuuttuneeksi siitä, että se oli Jumalan tahto, hän pystyi vapautumaan syyllisyydestä ja harrastamaan seksiä niin monen nuoren tytön kanssa kuin hän vain suinkin pystyi."


title: David Koresh

text: Vuoden 1987 loppuun mennessä George Rodenin tuki oli heikentynyt. Saadakseen sen takaisin, hän haastoi Koreshin herättämään kuolleita henkiin. Roden jopa kaivoi yhden ruumiin ylös harjoitellakseen sillä. Koresh palasi Mount Carmeliin valeasussa seitsemän aseistautuneen seuraajan kanssa. Paikallinen poliisi pidätti heistä yhtä lukuun ottamatta kaikki. Poliisin huomion oli kiinnittänyt ammuskelu. Kun apulaisseriffit saapuivat paikalle ja lopettivat ammuskelun, he löysivät Koreshin ja kuuden hänen seuraajansa ampumassa Rodenia kohti, joka yritti suojautua puun takana. Roden oli jo aiemmin saanut lievän ampumahaavan. Välikohtauksesta johtuen Koresh ja hänen seuraajansa asetettiin syytteeseen harkitusta murhasta. Oikeudenkäynnissä Koresh kertoi, että hän meni Mount Carmelille paljastaakseen todisteaineistoa väitetystä George Rodenin ruumiiseen sekaantumisesta. Koresh ja hänen seuraajansa vapautettiin syytöksistä.


title: David Koresh

text: Vuonna 1988 Roden murhasi Dale Adairin kirveeniskulla päähän sen jälkeen kun Adair oli ilmaissut uskonsa siihen, että Koresh oli messias. Roden tuomittiin murhasta. Koska hänellä oli tuhansia dollareita verovelkoja, Mount Carmel oli myynnissä. Koresh ja hänen seuraajansa keräsivät tarvittavan rahan ostivat maatilan joka nimettiin "Maailmanlopun maatilaksi". Alueelta löytyi metamfetamiinilaboratorio, minkä Koresh ilmoitti paikallispoliisille ja pyysi heitä hävittämään sen.


title: David Koresh

text: Koresh uskoi olevansa uudelleensyntynyt Kyyros II Suuri. Nimenmuutokseen liittyvissä asiakirjoissa Koresh kertoi syyksi "julkisuuden ja liikeasiat". Ajatus nimenmuutoksesta lähti liikkeelle hänen uskostaan, että hän oli nyt Daavidin suvun johtaja. Juutalais-kristillisessä perinteessä messias on tuleva tästä suvusta. Nimi "Koresh" on translitterointi Kyyroksen nimestä hepreaksi. Kyyros II Suuri oli Persian kuningas, joka salli ympäri Babyloniaa hajallaan olevien juutalaisten palata kotiseuduilleen. Koresh valitsi nimet "David" ja "Koresh", mikä kuvaa hänen uskomustaan siitä, että hän oli valittu. Hän väitti saaneensa näyn jossa hänelle kerrottiin näin vuonna 1985 käydessään Israelissa. Piirityksen aikana Koresh kertoi FBI:n neuvottelijoille, että sanalla "koresh" oli syvällisempi merkitys:


title: David Koresh

text: Teksasin kuolintilastoissa Koresh on merkitty nimellä Vernon Howell.


title: David Koresh

text: Koresh harjoitti moniavioisuutta, ja ilmoitti olevansa naimisissa useiden yhteisön naisten kanssa. Jotkut lahkon entisistä jäsenistä väittivät myös että Koresh piti kaikkia yhteisön naisia omaisuutenaan. Hän oli siittänyt ainakin kaksitoista yhteisössä asuvaa lasta. On myös väitetty, että hänen haaremiinsa kuului jopa 12 vuotta vanhoja tyttöjä. Koresh oli kieltänyt lahkon muita aikuisia kertomasta tästä kenellekään "sillä he eivät ymmärtäisi".


title: David Koresh

text: Vuonna 1993 Yhdysvaltain oikeusministeriön raportti listasi yksityiskohtaista todistusaineistoa aikaisemmasta lasten seksuaalisesta ja fyysisestä väkivallasta. ATF:n erikoisagentti David Aguilera oli haastatellut Jeannine Bundsia, entistä Daavidin oksan jäsentä, joka väitti, että Koresh oli siittänyt ainakin viisitoista lasta useiden eri naisten ja nuorten tyttöjen kanssa. Jotkut tytöistä olivat olleet 12-vuotiaita. Bunds oli itse synnyttänyt 7 Koreshin lapsista. Bundsin mukaan Koresh vaati kaikkia lahkoon liittyviä purkamaan avioliittonsa. Sen jälkeen hänellä oli yksinoikeus harrastaa seksiä lahkon naisten kanssa. Hän kertoi myös, että Koreshilla oli säännöllisiä seksisuhteita nuorten tyttöjen kanssa, iältään yhdestätoista ylöspäin. James Tabor toteaa kirjassaan, että piirityksen aikana maatilalta lähetetyssä videonauhassa Koresh toteaa itse olevansa yli 12 lapsen isä usealle eri "vaimolle", joista osa oli 12-13-vuotiaita kun he tulivat raskaaksi. Palon jälkeen suoritetut DNA-testit osoittivat, että videolla esiintyneet lapset olivat hänen siittämiään. 3. maaliskuuta 1993 kesken jäljelle jääneiden lasten vapauttamista koskevia neuvotteluja Koresh kertoi neuvottelijoille seuraavasti: "Minun lapseni ovat erilaisia kuin muiden" viitaten heidän verisiteeseensä, jota vapautetuilla lapsilla ei ollut. 7. maaliskuuta häntä pyydettiin uudelleen vapauttamaan lapset, tällä kertaa maitotoimitusta vastaan. Koresh vastasi neuvottelijoille: "Olette nyt tekemisissä biologisten lasteni kanssa!". Tuohon aikaan Texasin suojaikäraja seksin harrastamiseen oli 14 vuotta. Kiri Jewell, lahkolainen Sherri Jewellin tytär, kertoi todistajanlausunnossaan kongressille vuonna 1995 että Koresh käytti häntä seksuaalisesti hyväkseen kun hän oli 10 vuotta vanha, minkä jälkeen hän luki hänelle Raamattua. Alun perin hän liittyi tapahtuneeseen vuonna 1992 käydystä huoltajuuskiistasta johtuen, jossa oikeus määräsi että hänet täytyy pitää kaukana Koreshista ja Mount Carmelista. Schneiderin asianajaja myönsi, että kertomus voi hyvinkin pitää täysin paikkansa, mutta esitti myös epäilyksensä tarinan todenperäisyydestä.


title: David Koresh

text: Piirityksen alussa vapautettiin kolmen päivän aikana kaksikymmentä iältään viidestä kuukaudesta 12 vuoteen olevaa lasta. Lapset otettiin huostaan ja majoitettiin samaan rakennukseen. Seuraavien kahden kuukauden aikana lapset olivat lastensuojelu- ja mielenterveysasiantuntijoiden tarkkailussa. Heidän johtopäätöksensä oli, että lasten kasvatus oli ollut lapsille haitallista ja että lahko oli "psykologisesti tuhoava ympäristö lapsille". Koresh väheksyi tarkoituksella perinteistä vanhempi-lapsi -suhdetta ja korvasi sen riippuvuudella keskeiseen hahmoon, itseensä. Lapsia oli käsketty kutsumaan heidän biologisia vanhempiaan "koiriksi" ja kutsumaan Koreshia "isäksi". Lapsia, jotka eivät olleet biologisesti Koreshin tai jotka oli "adoptoitu", kutsuttiin "äpäriksi". Koresh vähätteli jatkuvasti kaikkia suhteita lahkon sisällä mukaan lukien sisarus-, pari- ja ystävyyssuhteet. Mikä tahansa kiintymyssuhde joka Koreshin mielestä vaikutti tärkeämmältä kuin riippuvuus häneen tai Jumalaan ei ollut hyväksyttävä. Vuoteen 1992 mennessä lapset oli opetettu pitämään Koreshia isänään ja myöhemmin että hän "oli" itse Jumala.


title: David Koresh

text: Lapsilla ilmeni epätavanomaista sekä ikätyypillisesti epätavanomaista käytöstä ja merkittäviä aukkoja perustavanlaatuisessa ymmärtämisessä, mikä johtui lahkon käytänteistä. Hyvin nuoret lapset, kuten eräs kuusivuotias tyttö, osasivat uskomattoman määrän tietoa aseista, mutta eivät tienneet juuri mitään mitä samanikäiset yleensä. Lastenpsykologit tulivat siihen lopputulokseen, että lapset olivat pahasti häiriintyneitä aiemmista ankarista ja sopimattomista kurinpitotekniikoista. Näihin kuuluivat muun muassa raa'at ruumiilliset rangaistukset, pitkäkestoinen eristys ja ruoan määrän jyrkkä rajoittaminen. Heihin käytettiin jatkuvasti "julmia, äkkipikaisia ja nöyryyttäviä" kurinpitotoimia. Jopa kahdeksankuisia lapsia lyötiin yhdentekevistä syistä ja vanhempia lapsia lyötiin mikäli he eivät taistelleet tarpeeksi lujasti Koreshin järjestämissä tappeluissa, jotka kuuluivat heidän "puolisotilaalliseen koulutukseen". Rakennuksessa, johon heidät majoitettiin vapautuksen jälkeen, eräs lapsista huomasi oven kellariin ja kysyi valvojilta:


title: David Koresh

text: Lapsia uhattiin myös kuolemalla jos he paljastaisivat tietoja lahkon elämästä "ei-uskoville". Kuten tyypillistä lasten hyväksikäyttötilanteissa, heille kerrottiin että ulkopuoliset eivät voisi ymmärtää "meidän erilaisia tapojamme". Lapset saatiin vakuuttuneiksi siitä, että Koresh nousisi kuolleista rankaisemaan heitä jos he pettäisivät lahkon tekemällä yhteistyötä "pahojen ihmisten" kanssa.


title: David Koresh

text: Koresh oli riistävä ja manipuloiva lapsia kohtaan ja altisti heidät monenlaisille seksuaaliaiheille. Hän esimerkiksi kuvaili yksityiskohtaisesti yhdyntää ja seksiasentoja tunteja kestäneissä hartauksissaan, joissa lapset olivat läsnä. Lisäksi tytöt saatiin siihen käsitykseen että seksi Koreshin kanssa 11-12 vuoden iässä oli normaalia, oikein, ja haluttavaa osana "Jumalan suunnitelmaa" jota Koresh tulkitsi ja oli. Kaikki nuoret tytöt kasvatettiin hänen vaimoiksensa ja ajatusmaailmaan, jossa se oli terve ja hyvä asema elämässä. Yksi vanhemmista tytöistä oli ahdistunut siitä, että hänet oli vapautettu piiritetyltä maatilalta, sillä nyt Koresh ei voisi valita häntä yhdeksi vaimoistaan. Koresh loi ympäristön jossa vallitsi "epäterve, häijy ja saalistava seksuaalisuus". Kaikki tytöt valmennettiin sukupuoliseen toimintaan jo nuorella iällä.


title: David Koresh

text: Useat lapsista mainitsivat kuolleet vauvat, jotka pidettiin pakastimessa kunnes ne voitiin haudata tai polttaa. Kun syntymistä, kätkytkuolemista, keskenmenoista ja kuolleiden vauvojen säilyttämisestä, ruumiiden polttamisesta tai lapsiveteen liittyvästä seremoniasta puhuttiin, ilmeni lapsissa salailua. Kun näistä aiheista mainittiin, havaittiin vertaisvalvontaa, ryhmäsensuuria sekä aiheen ja tietojen antamisen välttelyä.


title: David Koresh

text: Tohtori Bruce D. Perry totesi:


title: David Koresh

text: 28. helmikuuta 1993 Bureau of Alcohol, Tobacco and Firearms (ATF) teki ratsian Mount Carmel Centeriin. Ratsia johti tulitaisteluun, jossa kuoli neljä ATF:n agenttia ja kuusi lahkolaista. Pian tämän jälkeen FBI otti tilanteen johtoonsa ja maatilalle linnoittautuneeseen Koreshiin saatiin yhteys. 51 päivää kestäneessä piirityksessä käytiin lukuisia puhelinneuvotteluja lahkolaisten ja FBI:n neuvottelijoiden välillä.


title: David Koresh

text: Saarron jatkuessa Koresh, joka oli saanut vakavan ampumahaavan, neuvotteli yhdessä luottomiestensä kanssa tulitaukoja, mahdollisesti jotta hän saisi kirjoitettua uskonnollisia tekstejä, jotka hän sanomansa mukaan halusi kirjoittaa ennen antautumistaan. Hänen keskustelunsa neuvottelijoiden kanssa vilisivät raamatullisia aiheita. Liittovaltion neuvottelijat käsittelivät piiritystä panttivankitilanteena, vaikka lahkolaiset lähettivät kaksituntisen videonauhan, jossa aikuiset ja lapset selittivät selkeästi ja vakuuttavasti että he ovat vapaasta tahdostaan Koreshin kanssa.


title: David Koresh

text: 51-päiväinen Mount Carmel Centerin piiritys päättyi kun oikeuskansleri Janet Reno hyväksyi FBI:n veteraaniagenttien suosituksen suorittaa isku lahkolaisten poistamiseksi rakennuksesta voimakeinoin. Hyökkäyksen kuluessa kirkkorakennus syttyi tuleen. Palon syttymissyytä selvitti myöhemmin julkaistu "Danforth Report", joka totesi, että palon sytyttivät lahkolaiset. Lausunto kuitenkin kyseenalaistettiin dokumentissa "", jossa väitetään, että palon sytytti tahallaan FBI ampumalla palopommin taloon sen jälkeen kun se oli täyttänyt talon kyynelkaasulla, joka on erittäin palonarkaa. Tapahtunutta seuranneessa oikeudenkäynnissä eloonjääneitä lahkon jäseniä vastaan jury kuunteli nauhoituksia talon sisältä hyökkäyksen ja tulipalon aikana 19. huhtikuuta. Nauhoitukset oltiin tehty piilotetuilla mikrofoneilla tukikohdan sisällä. Äänitteillä oli häiriöääntä, jonka seasta pystyi heikosti erottamaan äänen joka sanoi "... tuli ...". Hallituksen ekspertti kertoi rekonstruoineensa selkeästi raskauttavia kommentteja elektronisen parantelun avulla, vaikkakaan jury ei pystynyt kuulemaan niitä. Myöhemmin kävi ilmi, että FBI asensi pieniä kuuntelulaitteita maitopurkkeihin ja muihin säiliöihin, jotka lähetettiin tilalle lasten hyvinvoinnin takaamiseksi.


title: David Koresh

text: Rakennukseen linnoittautuneet 76 lahkolaista mukaan lukien Koresh eivät selviytyneet hengissä tulipalosta. 17 uhreista oli alle 17-vuotiaita. Danforthin raportti toteaa että ne jotka kuolivat olivat kykenemättömiä tai haluttomia pakenemaan ja että Steve Schneider, Koreshin oikea käsi, todennäköisesti ampui Koreshin ja ampui sen jälkeen itsensä. Dokumentti Waco: The Rules of Engagement väittää että FBI:n tarkka-ampujat ampuivat ja tappoivat useita lahkolaisia jotka yrittivät paeta palavasta talosta. Harvojen elossa selvinneiden lahkolaisen kertomukset tukevat tätä väitettä. Ruumiinavauspöytäkirjat toteavat, että ainakin 20 lahkolaista ammuttiin, mukaan lukien 5 lasta. Danforthin raportti toteaa että aikuiset, jotka kuolivat laukauksiin ampuivat itsensä lasten ampumisen jälkeen.


title: David Koresh

text: David Koresh on haudattu Memorial Park -hautausmaalle Tylerissä Texasissa. Nykyiset Daavidin oksa -lahkon jäsenet uskovat että Koresh palaa jonakin päivänä maan pinnalle. Jotkut uskoivat Danielin kirjan kohdan 12:12 perusteella että tämä tulisi tapahtumaan 1 335 päivää hänen kuolemansa jälkeen, eli 14. joulukuuta, 1996. "Hidden Manna" (suom. Piilotettu manna) -siipi uskoi, että tämä tapahtuisi 6. elokuuta 2000, sen jälkeen 20. lokakuuta ja myöhemmin maaliskuussa 2012. Muut kannattajat vieroksuvat tarkan päivämäärän asettamista.


title: Sunrise (kappale)

text:
Sunrise on brittiläisen rockyhtye Uriah Heepin vuonna 1972 julkaistu kappale, joka on yhtyeen "The Magician’s Birthday" -albumin avausraita.
Kappale on kokonaan kosketinsoittaja-kitaristi Ken Hensleyn käsialaa.


title: Sunrise (kappale)

text: "Sunrise" julkaistiin singlenä Japanissa ja Euroopassa se julkaistiin "Spider Woman" -singlen b-puolena.


title: Leyland (traktori)

text: Leyland on brittiläinen traktorimerkki, jota valmisti British Leyland Motor Corporation (lyh. BLMC). Merkki syntyi British Motor Corporationin ja Leyland Motorsin uudelleenjärjestelyssä 1968, kun Nuffield-traktoreiden valmistus siirtyi British Leylandille.


title: Leyland (traktori)

text: Leylandin ensimmäiset omat siniset mallistot esiteltiin suuressa Smithfield-maatalousnäyttelyssä vuonna 1969, ja ne tulivat markkinoille 1970, pohjautuen Nuffieldin "peltikeulamalleihin" 3/45 sekä 4/65. Näiden Nuffield-traktoreiden mannereurooppalainen "bullnose" muotoilu korvattiin hillitymmällä ulkomuodolla. Nuffield-tuotemerkki luvattiin säilyttää traktoreissa kertomassa sukujuurista, joten ensimmäisissä Leyland-traktoreissa oli mallinumeroinnin yllä Nuffield-teksti. Seuraavassa mallimuutoksessa nimi kuitenkin hävisi koneiden pelleistä. Leyland sai aikanaan kunniaa Long Suttonissa Englannissa järjestetyissä kyntötehoa mitanneissa testeissä, joissa se voitti takavetomallilla 272 monia aikakauden nelivetotraktoreitakin. Suomessa Leylandia arvostettiin muun muassa hyvin kylmäkäynnistyvien ja vääntävien moottoriensa sekä korkean maavaransa ansiosta, joiden vuoksi se soveltui suomalaisen maatilan yleistraktoriksi. Leylandin nelivetomalleja voi tavata nykyäänkin metsä- ja maatalousurakoinnissa, vaikka ne ovatkin jo yli 34 vuotta vanhoja. Leyland-traktori oli 1970-luvulla suosittu kaivinkonealusta; useana vuonna se ylsi Suomen myydyimmäksi kaivinkonealustaksi. Leylandiin asennettiin muun muassa Ukko-Mestari-, Vammas- ja Hymas-kaivulaitteita. Englannissa JCB käytti Leylandia ainoana alustakonemerkkinään 1980-luvulle asti, jonka puolivälissä se siirtyi käyttämään Perkinsin moottoreita voimansiirrossa Leyland 4/98 -moottorin sijasta.


title: Leyland (traktori)

text: Ensimmäiset Leyland 344, 384 ja 154 pohjautuivat pienin muutoksin Nuffield 3/45, 4/65 ja 4/25 -malleihin. Kuitenkin jo vuonna 1972 Leyland toi monella tapaa uuden traktorimalliston markkinoille. Moottorit vaihtuivat nk. 98-sarjaan lukuun ottamatta pienintä Perkins AD3 152 -moottorilla varustettua 245:sta. Muotoilu oli entisen kaltaista, mutta sisältö oli kehittynyt: moottorit olivat sukunäköä lukuun ottamatta uusia, iskunpituus piteni ja männänhalkaisija muuttui 100 millimetristä 98 millimetriin. Polttoainelaitteina 344:n korvannut 255 sai Lucas DPA -jakajapumpun, 384:n korvannut 270 sai suomivarustelussa edelleen Minimec-rivipumpun kylmäkäynnistysominaisuuksiensa takia. Nostolaite tarjosi pian asennonsäädön ja voimanoton kytkentä muuttui putkiakselista siirtohammaspyörämalliseksi. Ohjaamo muuttui Junkkarin valkolakkiseksi, joka tarjosi varsin ajanmukaiset mukavuudet lämmityslaitteen ja kokokumisen täysin ohjaamon lattiatason peittävän kumimaton avulla. Kumimatto vaimensi tehokkaasti voimansiirron melutasoa ja toi ohjaamoon automaista mukavuudentunnetta. Isoin muutos olivat täysin uudet Leyland 285 ja 2100 sekä niiden harvinaisiksi jääneet nelivedot 485 ja 4100. Ne olivat Leylandin päänavaus uuteen traktorikokoluokkaan 85–100 hevosvoimaa. Moottoreina käytettiin 98-sarjan kuusisylinterisiä 6/98NT 100 hv ja 6/98 DT 85 hv. Traktoreissa oli County Commercial Cars Ltd:n valmistamat taka-akselit planeetta-alennusvaihteineen ja märin levyjarruin, nelivetomallien tekniikka oli myös peräisin Countyltä. Kytkin oli 12-tuumainen hydraulihallintainen kuten jarrutkin. Moottorit tuettiin kumityynyin rungosta melun ja värinöiden vähentämiseksi. Leylandin uudet kutoset olivat ensimmäinen traktori, jossa oli pilaripakoputki. Se kulki traktorin alta nousten vasemman C-pilarin takaa ylös ollen poissa kuljettajan näkökentästä. Myös tehtaan kehittelemä ohjaamo oli täysin uusi ajanmukaisine sivuhallintakonsoleineen, tasalattioineen ja riippupolkimineen. 285 ja 2100 olivat todella suuri taidonnäyte vähillä tuotekehitysrahoilla tapahtuneeseessa traktorimalliston uudistuksessa. Emoyhtiössä traktoripuolta ei juuri noteerattu sen pienen koon takia. Leyland 285 ja 2100 olivat Suomessa parina vuonna myydyimmät kuusisylinteriset traktorit. Seuraava suuri muutos tapahtui vuonna 1976, kun kolmisylinteriset mallit 270 ja 255 vaihtuivat malleihin 272 ja 262. Moottorin tehoa oli nostettu ja traktorit saivat pian päälle tehtaan oman Q-ohjaamon hydraulihallintaisine polkimineen, kokokumisine lattiamattoineen ja äänieristyksineen. Ohjaamossa oli mm. yläkattopaneeli, josta löytyi kartanlukuvalo ja traktorin sähkölaitteiden kytkimet koottuna riviin. Myös radiolle oli paikka varattu.


title: Leyland (traktori)

text: Pienen Leylandin traktorituotannon massiivisin ponnistus oli vuonna 1978 esitelty ennennäkemätön Synchro-vaihteisto. Ensimmäistä kertaa traktorimaailmassa mekaaninen synkronoitu vaihteisto sisälsi myös synkronoidun peruutusvaihteen, minkä myötä etukuormaintyöskentelystä ja muusta suunnanvaihtoa vaativasta työstä tuli helpompaa. Synchro-laatikko oli uraauurtava myös muilta teknisiltä ratkaisuiltaan, synkronointi suoritettiin sivuakselilla pääakselin sijasta, jolloin synkronoinnin suuruusluokkaa saatiin korotettua ja momentit pienemmiksi, saaden aikaan todella nopean synkronointitapahtuman. Synkronoinnin nopeutta kuvaa se, että vaihdetta ehtii vaihtamaan myös raskaassa vetotyössä mm. kyntäessä ilman pysähtymistä. Synchro-vaihteiston isänä tunnetaan Simon Evans, joka sai lempinimekseen Synchro Simon. Myöhemmin hän työskenteli urallaan JCB:llä, josta jäi eläkkeelle jokin aika takaperin. Vuonna 1978 mallistoon tulivat nelivetomallit 472, 462 ja vuonna 1979 turboahdetut mallit 282 ja 482.


title: Leyland (traktori)

text: Leyland-traktoreiden ulkoinen olemus muuttui vuonna 1980, jolloin markkinoille tulivat Sekura-ohjaamot ja myöhemmin Golden Harvest - Viljankeltaiset -traktorit. Näissä kuivat levyjarrut muuttuivat märiksi, voimanottoon sai valinnaisen 1000 rpm:n nopeuden, hydrauliikka muuttui ulosotosta riippumattomaksi keulapumpulla.


title: Leyland (traktori)

text: Aluksi Suomessa traktoreihin asennettiin kotimaisia Junkkarin valmistamia hyttejä kahtena eri versiona, joista myöhempää erotetaan lempinimellä "valkolakki" sen valkoisen katon myötä. Varta vasten Leylandeihin suunnitellut Q-ohjaamot tulivat Suomeen markkinoille nelisylinterisiin traktoreihin vuonna 1976. Q-ohjaamot olivat Junkkari hyttejä paremmin verhoiltuja, varusteltuja, hiljaisempia sekä ylipäänsä ajanmukaisempia. Vuoden 1980 alussa Q-Cab korvattiin täysin uudenlaisella tanskalaisella Sekura Explorer S-80 ohjaamolla. Tosin tarjolla oli edelleen myös Q-ohjaamo maihin, joissa melustandardit olivat Suomea löysemmät. Sinisiä Sekura-ohjaamollisia Leylandeja valmistettiin vain Suomen markkinoille, vain vajaa 300 kpl. Sekura S-80 pysyi muuttumattomana siirryttyä viljankeltaiseen Leyland-sarjaan.


title: Leyland (traktori)

text: Leyland Synchro -mallisarjan myötä maaliskuussa 1978 perinteinen 10+2r-siirtopyörävaihteisto korvattiin synkronoidulla 9+3r-vaihteistolla. Vaihdevivut siirtyivät vaihteiston päältä istuimen sivuille, aluevipu vasemmalle ja päävaihdevipu oikealle. Kaikki päävaihteet peruutus mukaan lukien olivat synkronoituja, aluevaihde sen sijaan oli synkronoimaton Constant Mesh -tyyppiä.


title: Leyland (traktori)

text: Jarrut muuttuivat viljankeltaisissa märiksi levyjarruiksi.


title: Leyland (traktori)

text: Nelivetoisissa Synchroissa käytettiin Carraron etuakselia.


title: Leyland (traktori)

text: Ulkoisesti konepeittoa kiertävässä tarrassa oli punaiset reunukset, uudenlainen Leyland-teksti sekä siinä luki "Synchro". Seuraavana vuonna Leylandit muuttuivat keltaisen värisiksi, ulkonäön sekä ohjaamon pysyessä muutoin samana.


title: Leyland (traktori)

text:
Leylandin traktorivalmistus siirtyi vuonna 1982 Marshallille ja Kesko ei enää halunnut aloittaa "uuden" merkin maahantuontia ja markkinointia. Tämä oli kova isku uudelle valmistajalle, joka laski kannattavuuden suurelta osin viennin mukaan. Suomi oli ollut kautta aikain suurin yksittäinen Leyland-traktoreiden vientimaa Brittiläisen kansainyhteisön ulkopuolella. Leyland-pohjaisten traktoreiden valmistus päättyi toistaiseksi vuonna 2001 tiukentuneiden päästövaatimusten takia. Viimeiset traktorit valmisti J. Charnleys & Son's, joka omistaa tuoteoikeudet edelleen.
Lähde:


title: Leyland (traktori)

text: Suomessa on edelleen rekisterissä yli 6 000 Leyland-traktoria (lähde AKE 2007).


The National Radio Hall of Fame and Museum on museo, jonka tehtävänä on jakaa tunnustusta niille tahoille, jotka ovat vaikuttaneet radion kehittymiseen mediana Yhdysvalloissa. Se sijaitsee The Museum of Broadcast Communicationsin yhteydessä Chicagossa, Illinoisin osavaltiossa.


title: The National Radio Hall of Fame and Museum

text: Hall of Fameen voivat päästä, sekä ohjelmat, että henkilöt. Ehdolle asettamisen suorittaa The Museum of Broadcast Communicationsin puheenjohtajan nimittämä komitea. Komitea koostuu radioalan päättäjistä, tutkijoista, lehtimiehistä ja radiohistoriasta kiinnostuneista henkilöistä. Ehdokkaita asetetaan seuraavista kategorioista:Hall of Fameen valittavien äänestys alkaa kunkin vuoden toukokuussa, ja valitut julkistetaan elokuussa. Perinteisesti äänioikeutettuja ovat olleet Museum of Broadcast Communicationsin jäsenet, mutta vuonna 2008 äänestys avattiin kaikille halukkaille. Focus on the Familyn valinnan ympärille syntyneen kohun takia äänestysjärjestelmää suunnitellaan kuitenkin taas muutettavaksi. Vuoden 2007 loppuun mennessä yli 140 henkilöä ja radio-ohjelmaa on tullut valituksi Hall of Fameen.


title: Ursus (traktori)

text: Ursus on puolalainen traktorimerkki. Sitä valmistaa Zakladow Mechanicznych-konepaja, joka aloitti 1893 valmistamalla pitopalvelulaitteita jatkaen 1913 moottoreihin, joista suurimpien teho oli 450 hv.


title: Ursus (traktori)

text: Yritys sai valmiiksi traktoriin sopivan moottorin 1918. 1922 saatiin valmiiksi ensimmäinen peltokone ja seuraavan viiden vuoden aikana niitä myytiin vain 100 kappaletta. 1930-luvulla Puolan valtio pelasti yhtiön konkurssilta. Toisen maailmansodan aikana yhtiö valmisti 700 traktoria sotilaskäyttöön.


title: Ursus (traktori)

text: Toisen maailmansodan jälkeen yhtiö valmisti jäljitelmiä Lanz Bulldogista. Muita yksisyliterisiä puolidieseleitä olivat Landini, Marshall ja Vierzo.


title: Ursus (traktori)

text: 1950-luvulla alkoi SEV:n piirissä muodostua yhteistyötä ja Ursuksen tehdas kääntyi Zetorin puoleen. Puolalaistehdas teki osia Zetorille ja sai siltä teknologiaa ja malleja. Ensimmäinen Zetorille perustuva Ursus oli Ursus C-325. 1970-luvulla noin puolet Ursuksen osista tuli Zetorilta.


title: Ursus (traktori)

text: Puolalaistehdas neuvotteli Massey-Fergusonin kanssa ja tuotti sillä perusteella 38 hv - 72 hv -malliston. MF:ään perustuvia Ursuksia vietiin Yhdysvaltoihinkin.http://www.konedata.net/Traktorit/ursus.htm


title: Billy Joe Roper II

text: Billy Joe Roper II s. 1976 Russellville, Arkansas) oli kahden vuoden ajan yhdysvaltalaisen uusnatsistisen ryhmän National Alliancen näkyvin jäsen.


title: Billy Joe Roper II

text: Collegen jälkeen Billy Joe Roper II:sta tuli High Schoolin opettaja. Hänet erotettiin kansallissosialististen ajatusten esittämisen vuoksi.


title: Billy Joe Roper II

text: Roper antoi useita haastatteluita National Alliancen jäsenenä ja järjesti kokouksia muiden rasistisien ryhmien kanssa. Kun hänet erotettiin ryhmästä vuonna 2002, hän perusti uuden uusnatsistisen rymän, White Revolutionin. White Revolutionissa on mukana noin 30 National Alliancen jäsentä.


7. SS-vapaaehtoisvuoristodivisioona Prinz Eugen () oli toisen maailmansodan aikana Saksan Waffen-SS:ään kuulunut sotilasyksikkö.
Divisioonaan värvättiin etnisiä saksalaisia (Volksdeutsche) Baanaatista (Kroatia, Serbia) ja Transilvaniasta (Unkari, Romania).
Vuonna 1942 muodostettu divisioona toimi poliisiyksikkönä Jugoslavian alueella.


title: 7. SS-vapaaehtoisvuoristodivisioona Prinz Eugen

text: Divisioonaan kerättiin joulukuun 1942 loppuun mennessä 21 102 miestä. Se perustettiin 1. maaliskuuta 1942 ja nimettiin 1600–1700-lukujen taitteessa turkkilaisia vastaan taistelleen itävaltalaisen kenraali prinssi Eugen Savoijilaisen mukaan. Yksikkö koostui aluksi vapaaehtoisista etnisistä saksalaisista lähinnä Serbian ja Kroatian alueilta, mutta myös Romaniasta ja Unkarista. Kun alueilta alettiin värvätä miehiä, myös Prinz Eugen otti vastaan värvättyjä. Se varustettiin täysin vallatuilta alueilta sotasaaliiksi saadulla materiaalilla, kuten ranskalaisilla kevyillä panssarivaunuilla ja tšekkiläisillä konekivääreillä.


text: Divisioonan käyttötarkoitus oli turvata Saksan valtaamat alueet lähinnä Balkanilla. Se taistelikin toistuvasti Titon ja Draža Mihailovićin johtamia partisaaneja vastaan Jugoslaviassa syksyyn 1944 saakka. Puna-armeijan edettyä Balkanille Prinz Eugen siirtyi taistelemaan neuvostoliittolaisia ja bulgarialaisia yksiköitä vastaan. Tällöin divisioona suojasi 350 000 saksalaisen vetäytymistä Kreikasta.


text: Loppuvuoden 1944 puna-armeija ajoi divisioonaa länteen pitkin Jugoslaviaa aiheuttaen sille kovia tappioita. Toinen alueella ollut SS-divisioona Skanderbeg kärsi niin suuria tappioita, että sen jäännökset sulautettiin Prinz Eugenin 14. rykmenttiin, joka sai puolestaan sai kunnianimen Skanderbeg.


text: Tammikuussa 1945 divisioona taisteli jälleen Titon partisaaneja ja myös puna-armeijaa vastaan. Se joutui vetäytymään aina Kroatiaan, jossa se sai hetkellisesti pidettyä asemat huhtikuun lopulla. Toukokuun alussa Prinz Eugen vetäytyi Sloveniaan, jossa se antautui Jugoslavian joukoille 11. toukokuuta 1945.


text: Prinz Eugenia syytettiin ”syyllistymisestä joihinkin toisen maailmansodan pahimmista sotarikoksista”.


text: Toukokuussa 1943 operaatio Mustan aikana divisioona valtasi Niksicin piirikunnan Montenegrossa. Divisioonan SS-miehet murhasivat aseettomia siviilejä, polttivat taloja ja ryöstivät koteja ja tuhosivat kokonaisia kyliä kiduttaen ja murhaten miehiä, naisia ja lapsia. Kokonaisia perheitä poltettiin talojensa mukana. 121 siviiliä, lähinnä naisia tapettiin. Mukana oli myös 29 6-14-vuotiasta lasta ja 30 60–92-vuotiasta.


text: Maaliskuussa 1944 Prinz Eugen valtasi Otokin, Conjin, Rudan ja Dolac Dolnjin kylät. Kaikki 834 asukasta teurastettiin ja heidän ruumiinsa poltettiin, kuten myös yli 500 taloa.


title: Victor Ölander

text: Victor Rafael Ölander (11. lokakuuta 1897 Viipuri – 8. maaliskuuta 1973) oli suomalainen geodeetti ja tähtitieteilijä.


title: Victor Ölander

text: Hän toimi valtiongeodeettina, josta sai professorin arvon vuonna 1949, vuodet 1934-67. Hän tutki etenkin tähtien ominaisliikettä. Hän laski pitkään Yliopiston almanakkaan Auringon ja Kuun nousu- ja laskuajat.


title: Mikko Oinonen

text: Mikko Oskar Oinonen (30. kesäkuuta 1883 Pielisjärvi – 30. joulukuuta 1956 Helsinki) oli suomalainen taidemaalari.


title: Mikko Oinonen

text: Oinonen opiskeli Taideteollisen Keskuskoulun iltakursseilla 1903 ja Suomen Taideyhdistyksen piirustuskoulussa 1905-1907 sekä Pariisissa Académie Julianissa 1908-1910. Hän liittyi Septem-taitelijaryhmään tavattuaan taidemaalari Magnus Enckellin Pariisissa 1914.


title: Mikko Oinonen

text: Oinonen toimi opettajana Suomen Taideyhdistyksen piirustuskoulussa ja Taideteollisessa keskuskoulussa 1930-1936 sekä Vapaassa taidekoulussa 1937 ja 1938. Oinonen sai professorin arvonimen 1953 ja hänelle myönnettiin valtion taiteilijaeläke.


title: Mikko Oinonen

text: Mikko Oinosen vanhemmat olivat maanviljelijä Juho Oinonen ja Loviisa Nevalainen. Hän oli naimisissa Elli Irene Oinosen (ent. Karllson) kanssa.


title: Tauplitz

text: Tauplitz oli kunta Liezenin piirissä Steiermarkissa Itävallassa. 1. tammikuuta 2015 se pakkoliitettiin Bad Mitterndorfin kuntaan.


title: Tauplitz

text: Tauplitzissa asui 1 027 asukasta 1. tammikuuta 2011 tehdyn mittauksen mukaan. Sen pinta-ala on 53,9 km² ja väestötiheys 19 km². Viimeisimpänä kunnanjohtajana toimi Peter Schweiger.


title: Tauplitz

text: Tauplitzissa sijaitseva Kulmin lentomäki on yksi maailman kuudesta lentomäestä. Se on isännöinyt lentomäen maailmanmestaruuskilpailut viidesti: vuosina 1975, 1986, 1996, 2006 ja 2016. Siellä on hypätty usein myös maailmancupin osakilpailuja.


title: Randy Newman

text: Randall Stuart "Randy" Newman (s. 28. marraskuuta 1943) on yhdysvaltalainen lauluntekijä, säveltäjä, sovittaja, laulaja ja pianisti. Hän tuli 1960- ja 1970-lukujen vaihteessa tunnetuksi ironisena ja sarkastisena laulaja-lauluntekijänä, mutta on 1970-luvulta alkaen keskittynyt enemmän elokuvamusiikkiin, josta on voittanut Oscarin. Lisäksi hän on saanut mm. kolme Emmyä ja viisi Grammya.


title: Randy Newman

text: Newman syntyi juutalaiseen perheeseen Los Angelesissa, Kaliforniassa. Hän asui lapsuudessaan myös New Orleansissa, Louisianassa. Hän opiskeli Kalifornian yliopistossa Los Angelesissa.


title: Randy Newman

text: Newman julkaisi ensimmäisen singlensä esiintyjänä vuonna 1961, mutta keskittyi sittemmin lauluntekijän työhön. Hän sävelsi muiden muassa Cilla Blackille ja Gene Pitneylle. Hänen ensimmäinen albuminsa ilmestyi vuonna 1968. Myöhempiin levytyksiin kuuluvat "Sail Away" (1972) ja "Trouble in Paradise" (1983).


title: Randy Newman

text: Newman on vuodesta 1971 alkaen säveltänyt sekä kokonaisia elokuvia että niihin tunnettuja erillisiä lauluja. Newman on voittanut kaksi Oscar-palkintoa, vuosina 2002 ja 2011 elokuvista Monsterit Oy (Paras laulu: "If I Didn't Have You") ja Toy Story 3 (Paras laulu: "We Belong Together"). Hänellä on 20 Oscar-ehdokkuutta vuosien 1982–2011 välillä. Golden Globe -ehdokkuuksia on ollut kuusi.


title: Randy Newman

text: Newman pääsi Songwriters Hall of Fameen vuonna 2002.


title: Kaapo Rissala

text: Kaapo Emil Rissala (sukunimi aikaisemmin Rissanen () oli suomalainen taidemaalari ja sisustussuunnittelija.


title: Kaapo Rissala

text: Rissalan vanhemmat olivat koneenkäyttäjä Albin Myyryläinen ja Ulriika Hämäläinen. Rissala opiskeli Suomen Taideyhdistyksen piirustuskoulussa 1921-1923 ja sen jälkeen Albert Gebhardin johdolla 1927-1928 ja Wäinö Aaltosen johdolla.


title: Kaapo Rissala

text: Rissala teki taiteilijan debyyttinsä 1923. Hän osallistui Suomen Taiteilijain näyttelyihin vuosina 1923-1943. Rissalan töitä oli esillä ulkomaisissa näyttelyissä Tukholmassa 1929, Tallinnassa 1930, Tartossa 1931 sekä Oslossa, Göteborgissa ja Tukholmassa vuosina 1940, 1946 ja 1947.


title: Cilla Black

text: Priscilla Maria Veronica White eli Cilla Black OBE (27. toukokuuta 1943 Vauxhall, Liverpool, Lancashire, Englanti – 2. elokuuta 2015 Espanja) oli brittiläinen laulaja-lauluntekijä ja televisiopersoona. Hän julkaisi ensisinglensä 1963, mutta vasta toinen single ”Anyone Who Had a Heart” (1964) nosti hänet pysyvään maineeseen.


title: Cilla Black

text: Blackin managerina toimi aikoinaan The Beatlesin manageri Brian Epstein. Black teki cover-versioita useista Lennonin–McCartneyn sävellyksistä.


title: Cilla Black

text: Black jatkoi uraansa menestyksellä Epsteinin kuoleman 1967 jälkeen. Näyttelijänä hän ei kuitenkaan saavuttanut suurta suosiota. Hän oli naimisissa uuden managerinsa Bobby Willisin kanssa tämän kuolemaan 1999 asti. Pari sai kolme poikaa, ja Blackista tuli isoäiti ensi kertaa 4. elokuuta 2004.


title: Cilla Black

text: Cilla Black vieraili Yleisradion tv-studiossa keväällä 1970, ja teki hänestä tv-ohjelman "Black but Sunny – Cilla is Here". Ohjelman ohjasi Erkki Pohjanheimo, ja Cilla Blackiä haastattelivat Lasse Mårtenson ja Erkki Toivanen. Black esitti ohjelmassa laulut ”Aquarius”, ”Words”, ”It Feels so Good”, ”Both Sides Now”, ”If I Thought You'd Ever Change Your Mind” ja ”Surround Yourself with Sorrow”. Tv-ohjelman ensiesitys TV1:llä oli 2.5.1970.


title: Anika Noni Rose

text: Anika Noni Rose (s. 6. syyskuuta 1972) on yhdysvaltalainen näyttelijä. Hän sai vuonna 2004 Tony-palkinnon roolistaan Broadway-musikaalissa "Caroline, or Change".


title: Anika Noni Rose

text: Rose syntyi Bloomfieldissä, Connecticutissa. Hän innostui näyttelemisestä ja laulamisesta vakavasti high school -aikanaan.


title: Anika Noni Rose

text: Rose opiskeli Floridan A&M-yliopistossa ja American Conservatory Theaterissa. Elokuvauransa hän aloitti vuonna 1999. Hän on esiintynyt muun muassa "Dreamgirlsissä" (2006) sekä ääninäyttelijänä Disney-animaatiossa "Prinsessa ja sammakko" (2009).


title: James Taylor

text: James Vernon Taylor (s. 12. maaliskuuta 1948) on yhdysvaltalainen laulaja-lauluntekijä ja kitaristi. Hänet on palkittu kuudella Grammylla. Taylor kuuluu Rock and Roll Hall of Fameen ja Songwriters Hall of Fameen. Vuonna 2015 hänelle myönnettiin Presidential Medal of Freedom.


title: James Taylor

text: Taylor julkaisi debyyttialbuminsa Apple Recordsilla 1968. Hänen varhaisten hittiensä joukossa on "You've Got a Friend" (1971). Vuonna 1971 Taylor esiintyi yhdessä Dennis Wilsonin ja Warren Oatesin kanssa elokuvassa Two-Lane Blacktop.


title: James Taylor

text: Vuosina 1972–1983 Taylor oli naimisissa Carly Simonin kanssa. Hänen isänsä Isaac Taylor (1921–1996) oli aikoinaan Pohjois-Carolinan yliopiston lääketieteellisen koulun dekaani. Myös Taylorin sisarukset ovat muusikkoja, joskaan eivät yhtä maineikkaita.


title: James Taylor

text: Taylorin elämää ovat varjostaneet masennus ja huumausaineongelmat.


title: Anna Sahlstén

text:
Anna Sofia Sahlstén (22. syyskuuta 1859 Iisalmi – 21. elokuuta 1931 Helsinki) oli suomalainen taidemaalari, joka kuuluu Suomen kultakauden ajan maalareihin.
Hän omaksui realistisen ulkoilmamaalauksen ja naturalismin ja alkoi saada vähitellen jalansijaa muotokuvamaalarina. Hänen maalauksensa ovat aiheiltaan tyypillisiä 1800-luvun töitä: kukkia, lapsia, perhe-elämää ja säätyläistyttöjä.


title: Anna Sahlstén

text: Sahlsténin vanhemmat olivat kamarineuvos Clas Vilhelm Sahlstén ja Edla Elisabeth o.s. Heinricius. Perhe muutti Helsinkiin Annan ollessa 8-vuotias. Hän kävi ruotsalaista tyttökoulua, josta hän sai päästötodistuksen 1877. Hän opiskeli Suomen Taideyhdistyksen piirustuskoulussa 1877–1880 ja Yliopiston piirustussalissa sekä Adolf von Beckerin yksityiskoulussa vuosina 1880–1882 ja sen jälkeen Pariisissa Courtois'n, Rixanin ja Delancen johdolla talvikaudet 1884–1885 ja 1889–1890 pohjoismaalaisten suosimassa Académie Colarossissa. Vuonna 1896 Pariisiin suuntautuva opintomatka kulki Pietarin ja Berliinin kautta. Sahlstén teki taiteilijan debyyttinsä 1884, ja hänen töitään oli esillä Suomen Taiteilijain näyttelyissä 1892–1898 sekä 1902, 1908, 1930 ja 1932.


title: Anna Sahlstén

text: Sahlstén aloitti opetustyön jo 21-vuotiaana ja toimi oppikoulun piirustuksenopettajana vuosina 1882–1926 yhteensä 46 vuotta. Vuonna 1906 hän oli mukana perustamassa Suomen Piirustusopettajayhdistystä, joka on nykyisin Kuvataideopettajat ry ja vuotta myöhemmin sen jäsenlehden Styluksen. Yhdistys oli maamme ensimmäinen aineenopettajayhdistys. Hänestä tuli yhdistyksen ensimmäinen ja pitkäaikainen puheenjohtaja. Liitossa oli aluksi 116 jäsentä, joista helsinkiläisiä oli 30. Hän teki opintomatkoja Venäjälle, Pohjoismaihin ja Italiaan. Hän maalasi kansantyyppejä, savolaisia ja pohjalaisia usein tupa- tai kirkkoympäristössä. Lisäksi hän maalasi alttaritauluja. Häntä pidetään psykologisen realismin taitajana. 1900-luvulla töihin tuli huumoria. Pauligin kahvin erikoispussin "Kolme kahvia juovaa mummoa" tulivat ihmisille tutuiksi. Taulun omistaja Robert Paulig on valmistanut sen perusteella erityisen kahvimerkin "Anna Sahlsténin kahvi". Olvi-Säätiö omistaa yhden Sahlsténin näistä mummoista maalaamista tauluista. Tästä taulusta oli tehty näyttelyjuliste vuonna 2009 pidettyyn juhlanäyttelyyn.


title: Anna Sahlstén

text: Vuonna 1926 hän jäi eläkkeelle Helsingin suomalaisen yhteiskoulun piirustuksenopettajan virasta. Samana vuonna Arvi A.Karisto Oy julkaisi Nuorten Näytelmiä -vihkosarjassa Sahlsténin kaksinäytöksisen näytelmän "Paimen-Pertti ja prinsessa Priscilla". Eläkepäivinään Sahlstén teki useita maalausmatkoja Etelä-Ranskaan. Leppävaaran 1929 vihittyyn vanhaan kirkkoon, nykyiseen Perkkaan kappeliin, hän teki maalauksen "Kristus siunaa lapsia". Työvuosinaan hän oli huolissaan lasten ruokailusta ja vuonna 1916 häneltä ilmestyi kortti "Koulukeiton hyväksi". Turun taidemuseon kokoelmissa on Sahlsténin kansainvälisesti kenties tunnetuin taulu "Leipähuolia", joka oli näytteillä Pariisissa 1896 Mars-kentän salongissa.


title: Anna Sahlstén

text: Sahlstén kuoli 72-vuotiaana.


title: Anna Sahlstén

text: Arja Saijonmaa on Anna Sahlsténin veljen Pekan pojantytär.


title: Carly Simon

text: Carly Elisabeth Simon (s. 25. kesäkuuta 1945 New York) on yhdysvaltalainen laulaja-lauluntekijä ja muusikko. Hän on voittanut Oscarin, Golden Globen ja kaksi Grammy-palkintoa.


title: Carly Simon

text: Simon syntyi varakkaaseen newyorkilaisperheeseen vuonna 1945. Hänellä on kaksi siskoa. Hänen isänsä oli Simon & Schuster -kustannusyhtiön perustaja Richard Simon. Nuori Carly aloitti laulajanuransa siskonsa Lucyn kanssa "The Simon Sisters" -lauluduossa, joka levytti kolme albumia ja sai yhden singlensä listoille vuonna 1964.


title: Carly Simon

text: Simon levytti ensimmäisen sooloalbuminsa "Carly Simon" vuonna 1971 ja saman vuoden lopulla toisen nimeltä "Anticipation". Albumien myötä hän sai vuoden 1971 parhaan uuden tulokkaan Grammy-palkinnon. Samana vuonna Simonilla oli myös pieni rooli Miloš Formanin elokuvassa Taking off – otetaan hatkat. Vuonna 1972 ilmestynyt Simonin läpimurtoalbumi "No Secrets" sisälsi hittisinglen "You're So Vain". Myös Simonin neljäs albumi "Hotcakes" (1974) nousi kultalevyksi, mutta kuudes albumi "Another Passenger" (1976) oli kaupallinen pettymys.


title: Carly Simon

text: Vuonna 1977 Simon sai jälleen menestyshitin James Bond -tunnussävelmällä "Nobody Does It Better", ja sitä seurannut albumi "Boys in the Trees" (1978) myi hyvin.


title: Carly Simon

text: 1980-luvulla Simon vähensi konsertointia mutta jatkoi levyttämistä vaihtelevalla menestyksellä. Vuonna 1988 hän sai Grammyn ja Oscarin elokuvakappaleesta "Let the River Run". Hänen toistaiseksi uusin albuminsa on "Never Been Gone" (2009).


title: Carly Simon

text: Simon kelpuutettiin Songwriters Hall of Fameen vuonna 1994.


title: Carly Simon

text: Simon oli vuosina 1972–1983 naimisissa laulaja James Taylorin kanssa, ja heillä on kaksi yhteistä lasta. Simon on ollut eron jälkeen kerran uudelleen naimisissa. Hän asuu Martha's Vineyardissa Massachusettsissa.


title: Carly Simon

text: Simon on kirjoittanut viisi lastenkirjaa.


title: Carly Simon

text: Simon sairastui 1990-luvun lopussa rintasyöpään. Hän on kertonut kärsineensä aina änkytyksestä.


title: Phylicia Rashād

text: Phylicia Rashād, o.s. Ayers-Allen (s. 19. kesäkuuta 1948) on yhdysvaltalainen näyttelijä. Hänet muistetaan varsinkin roolista "Bill Cosby Show’ssa".


title: Phylicia Rashād

text: Rashād, Debbie Allenin sisko, valmistui Howardin yliopistosta. Hän sai Tony-palkinnon vuonna 2004 roolista näytelmässä "A Raisin in the Sun". Vuonna 2005 hänestä tuli Brownin yliopiston kunniatohtori.


title: Phylicia Rashād

text: Rashād on ollut ehdolla kahden Emmy-palkinnon saajaksi. Hän on ollut kolmesti naimisissa.


title: Ryan Gosling

text: Ryan Thomas Gosling (s. 12. marraskuuta 1980 London, Ontario, Kanada) on kanadalainen Golden Globe -palkittu näyttelijä ja muusikko. Hänet tunnetaan muun muassa rooleistaan elokuvissa "The Notebook – Rakkauden sivut" (2004), "Blue Valentine" (2010), "Vallan kääntöpuoli" (2011), "Drive" (2011), "The Place Beyond the Pines" (2013), "The Big Short" (2015) ja "Blade Runner 2049" (2017).


title: Ryan Gosling

text: Gosling sai parhaan miespääosan Oscar-ehdokkuuden elokuvasta "Half Nelson" (2006). Gosling palkittiin parhaan miespääosan Golden Globella roolistaan musikaalielokuvassa "La La Land" (2016).


title: Ryan Gosling

text: Ryan Gosling syntyi Londonissa, Ontariossa, sihteeriäiti Donnalle ja paperityöntekijäisä Thomasille. Gosling kasvoi Cornwallissa, Ontariossa. Hänen vanhempansa erosivat hänen ollessaan nuori. Gosling otettiin pois yleisestä koulusta koulukiusaamisen takia ja hän sai perusopetuksen kotikoulutuksen avulla. Ryan varttui myös kristillisessä yhteisössä, minkä hän kertoo vaikuttavan häneen yhä myöhemmässä elämässäkin.


title: Ryan Gosling

text: Gosling lopetti koulunsa kesken 17-vuotiaana ja muutti sitten Uuteen-Seelantiin, missä hän työskenteli kaksi vuotta "Young Hercules" -sarjan parissa.


title: Ryan Gosling

text: Uransa alussa Gosling oli mukana Mickey Mouse Clubissa, josta kuuluisuuteen ovat ponnahtaneet muun muassa Britney Spears, Christina Aguilera ja Justin Timberlake. Hän lauloi, tanssi ja näytteli.


title: Ryan Gosling

text: Ryan teki pikkurooleja siellä täällä. Niistä suurin oli hänen osansa kanadalaisessa "Breaker High" -televisiosarjassa, jota esitettiin myös Yhdysvalloissa. Goslingilla ei ole näyttelijän koulutusta, mutta hänen maineensa levisi Yhdysvaltoihin, kun hän näytteli kiistellyssä "Believer – vihaa täynnä" -elokuvassa. Hän voitti roolistaan palkinnon Sundance-elokuvajuhlilla.


title: Ryan Gosling

text: Gosling sai itselleen nimeä näyteltyään "Numeromurha"-elokuvassa Sandra Bullockin rinnalla. Hänen läpimurtoroolinsa oli kuitenkin Nicholas Sparksin romaaniin pohjautuva elokuvafilmatisointi "The Notebook – Rakkauden sivut", joka vakiinnutti hänen paikkaansa Hollywoodissa.


title: Ryan Gosling

text: Myöhemmin Gosling alkoi saada yhä enemmän tunnustusta kriitikoilta. Hän sai ehdokkuuksia ja voitti palkintoja rooleistaan "Half Nelsonissa" ja "Lars ja se ainoa oikea" -elokuvassa.


title: Ryan Gosling

text: Vuonna 2016 Gosling näytteli Damien Chazellen ohjaamassa romanttisessa draamakomediassa "La La Land" vastanäyttelijänään Emma Stone. Elokuva sai erinomaisen vastaanoton Venetsian elokuvajuhlilla. Gosling palkittiin roolistaan parhaan miespääosan Golden Globella. Gosling sai roolistaan myös toisen Oscar-ehdokkuutensa parhaasta miespääosasta.


title: Ryan Gosling

text: Joulukuussa 2008 Goslingin luotsaama Dead Man's Bones -yhtye julkaisi musiikkivideon ja antoi kappaleensa ”In the Room Where You Sleep” ilmaiseen jakeluun internetissä. Seuraavan vuoden huhtikuussa yhtye julkaisi musiikkivideon kappaleelle ”Name in Stone” MySpacessa ja YouTubessa. Dead Man's Bones julkaisi samannimisen albumin lokakuussa 2009. Levyllä oli mukana Silverlake Conservatory of Musicin lapsikuoro. Gosling ja Zach Shields konsertoivat samana vuonna menestyksekkäästi ympäri Pohjois-Amerikkaa.


title: Ryan Gosling

text: Gosling seurusteli Rachel McAdamsin kanssa, mutta pari erosi neljän vuoden yhdessä olon jälkeen vuonna 2008. Gosling on ollut vuodesta 2011 suhteessa Eva Mendesin kanssa ja heillä on vuonna 2014 syntynyt tytär Esmeralda.


title: Ryan Gosling

text: Gosling asuu puoliksi New Yorkissa. Hän on myös Beverly Hillsissä sijaitsevan, marokkolaiseen ruokaan erikoistuvan Tagine-ravintolan osaomistaja.


title: Kuninkaankartano

text: Kuninkaankartano oli suuri valtion omistama maatila, johon paikkakunnan väestö oli velvollinen suorittamaan luontaissuorituksina maksettavat verot eli tekemään niihin päivätöitä. Pienempiä valtion tiloja kutsuttiin latokartanoiksi ja karjakartanoiksi. Suuria valtion omistamia karjanhoitoa harjoittavia tiloja nimitettiin kuninkaankarjataloiksi. Kuninkaankartanoita oli eri maissa.


title: Kuninkaankartano

text: Suomessa kuninkaankartanoita hoitivat alkuun erityiset talonvoudit. Niiden komeissa päärakennuksissa asui yleensä kuninkaan käskynhaltija, jonka lääni sai nimensä kartanon mukaan. Hallitsijat ja heidän käskyläisensä käyttivät matkustellessaan kuninkaankartanoita majapaikkoinaan. Erityisesti Kustaa Vaasa järjesti tilojen hoitoa. Hän piti vouteja tarkoin silmällä ja hän julkaisi tiloille ohjekirjoja. Kaarle XI määräsi osan tiloista korkeiden sotilasviranomaisten virkataloiksi ja muut vuokrattavaksi määräajaksi yksityisille ihmisille.


title: Kuninkaankartano

text:
Tiloja valvoi 1800-luvulla senaatin kamaritoimituskunta sekä sen alaisena kuvernöörit.
Tilat annettiin vuokralle lääninkonttorissa pidetyllä huutokaupalla 25 vuodeksi kerrallaan. Huutajan tuli antaa takuu vuokraehtojen täyttämisestä kymmenen vuoden aikana, todistus maineestaan, taidoistaan maanviljelyksessä ja varallisuudestaan. Senaatin talousosasto hyväksyi jonkun tarjouksista. Senaatin luvalla vuokraaja sai siirtää vuokraoikeutensa toiselle. Vuokraajan kuollessa hänen leskensä oli oikeutettu hoitamaan tilaa jäljellä olevan vuokra-ajan.


title: Jackie Earle Haley

text: Jackie Earle Haley (s. 14. heinäkuuta 1961) on yhdysvaltalainen näyttelijä. Hän oli ehdolla Oscar-palkinnon saajaksi roolistaan elokuvassa Little Children (2006). Hänet muistetaan myös "Karhukopla"-elokuvasta (1976) ja sen jatko-osista, joissa hän esiintyi lapsena, sekä Watchmen-elokuvasta, jossa hän esitti Rorschachia. Vuonna 2010 hän näytteli Freddy Kruegeria Painajainen Elm Streetillä -elokuvan uusintaversiossa ja vuonna 2016 hän näytteli elokuvassa "The Birth of a Nation".


title: Erwin Voellmy

text: Erwin Voellmy (9. syyskuuta 1886 Herzogenbuchsee – 15. tammikuuta 1951 Basel) oli sveitsiläinen shakinpelaaja ja matematiikan professori.


title: Erwin Voellmy

text: Voellmy piti shakkikolumnia "Basler Nachrichten" -lehdessä 40 vuoden ajan. Hän myös kirjoitti useita shakkikirjoja.


title: Erwin Voellmy

text: Voellmy oli Sveitsin mestari kolmesti: 1911, 1920 ja 1922. Hän edusti Sveitsiä ensimmäisissä epävirallisissa shakkiolympialaisissa Pariisissa 1924 (+6 –2 =5), shakkiolympialaisissa Haagissa 1928 (+5 –2 =4) ja kolmansissa epävirallisissa shakkiolympialaisissa Münchenissä 1936 (+5 –7 =5). Hän voitti joukkuepronssia Pariisissa 1924. Vuonna 1932 Voellmy osallistui turnaukseen Bernissä. Hän sijoittui ensimmäiseksi Oskar Naegelin ja Aleksandr Alehinin kanssa.


title: Mikko Carlstedt

text: Mikko Vilhelm Sakari Carlstedt (14. huhtikuuta 1892 Lieto – 15. helmikuuta 1964 Helsinki) oli suomalainen ekspressionistinen taidemaalari.


title: Mikko Carlstedt

text: Carlstedtin veli oli puupiirroksistaan tunnettu taiteilija Kalle Carlstedt. Mikko Carlstedt opiskeli Suomen Taideyhdistyksen piirustuskoulussa 1911–1913 ja teki taiteilijan debyyttinsä Helsingissä 1912. Carlstedt kuului 1916 perustettuun Marraskuun ryhmään.


title: Mikko Carlstedt

text: Mikko Carlstedt sai Pro Finlandia-mitalin 1962 ja hänelle myönnettiin valtion taiteilijaeläke 1959.


title: Jevgeni Znosko-Borovski

text: Jevgeni Aleksandrovitš Znosko-Borovski ( ; 28. elokuuta 1884 Pavlovsk – 31. joulukuuta 1954 Pariisi) oli venäläinen shakinpelaaja, kirjailija, opettaja ja kirjallisuuskriitikko.


title: Jevgeni Znosko-Borovski

text: Znosko-Borovskin ensimmäinen kansainvälinen turnaus oli Ostendissa 1906. Hän voitti samassa turnauksessa pelistään Amos Burnia vastaan nerokkuuspalkinnon.


title: Jevgeni Znosko-Borovski

text: Znosko-Borovski oli vahva simultaanipelaaja.


title: Viisi vekkulia

text: Viisi vekkulia on Toivo Särkän ohjaama komediaelokuva vuodelta 1956. Se perustuu Suomen Kansallisteatterissa viisi vuotta aikaisemmin ensi-iltaan tulleeseen Agapetuksen näytelmään "Viisi vekkulia".


title: Viisi vekkulia

text: Aikalaiskriitikoiden näkemystä elokuvasta kuvastaa Reino Forsbergin kommentti: "En muista nähneeni näin ummehtunutta tekelettä koskaan aikaisemmin."


title: Viisi vekkulia

text: Televisioesityksen aikaisen kriitikon mukaan elokuva on hengetön hupailu, eikä yleisökään siitä innostunut.


title: Viisi vekkulia

text: Elokuva kertoo Linnunlaulun huviloiden näköisestä helsinkiläisestä vanhainkodista ja sen viidestä vanhasta miesasukkaasta. Joulun alla joukkoon saapuu eläköitynyt johtaja (Oke Tuuri) sihteereineen (Hillevi Lagerstam). Huumoria tehdään näiden kahden suhteen pohtimisesta ja etenkin vanhan huonokuuloisen humoristiapteekkarin sanailusta. Johtajattaren (Rauni Luoma) manipulointi paremman ruoan puolesta johtaa sarjaan kosintoja, joissa hän sanoo kohteliaan ein kullekin vanhuksista. Lyydi (Siiri Angerkoski) sinänsä tekee työnsä hyvin keittiössä, joten epäselväksi jää, miksi miehet purnaavat. Lopussa nuori nainen saa miehekseen tohtori Alpo Heikkisen (Kosti Klemelä), ja apteekkarikin suostuu kuulolaitteen käyttöön.


title: Kirjeitä Iwo Jimalta

text: Kirjeitä Iwo Jimalta ("Letters from Iwo Jima") on Clint Eastwoodin ohjaama elokuva Iwo Jiman taistelusta toisessa maailmansodassa. Se ilmestyi kotimaassaan 9. joulukuuta 2006.


title: Kirjeitä Iwo Jimalta

text: "Kirjeitä Iwo Jimalta" käsittelee aihettaan japanilaisesta näkökulmasta toisin kuin edeltäjänsä "Isiemme liput" (2006).


title: Kirjeitä Iwo Jimalta

text: Elokuva sai vuonna 2007 kaikkiaan neljä Oscar-ehdokkuutta, joista se voitti yhden, parhaiden äänitehosteiden Oscar-palkinnon. Se valittiin Golden Globe -tilaisuudessa parhaaksi vieraskieliseksi elokuvaksi.


title: Kazunari Ninomiya

text: Kazunari Ninomiya (; s. 17. kesäkuuta 1983) on japanilainen näyttelijä ja laulaja. Hän on tunnettu Arashi-poikabändistä.


title: Kazunari Ninomiya

text: Näyttelijänä Ninomiya on esiintynyt muiden muassa elokuvissa Ao no Honoo ("The Blue Light") (2003) ja "Kirjeitä Iwo Jimalta" (2006) sekä useissa televisiosarjoissa, kuten Amagi Goe (1998), "stand up!!" (2003), Yamada Taro Monogatari (2007), Ryusei no Kizuna (2008) ja useissa draamaspesiaaleissa, kuten Tengoku de Kimi ni Aetara ja Door To Door (2009) ja Saigo no Yakusoku (2010), joista jälkimmäinen yhdessä muiden Arashin jäsenten kanssa.


title: Kazunari Ninomiya

text:
Tällä hetkellä myös Ninona tunnettu mies kuvaa kahta elokuvaa, mangasarja "Gantz"ista tehtävää
liveaction-elokuvaa sekä Ōokua, joka myös pohjautuu samannimiseen mangaan.


title: Massa-Carraran maakunta

text: Massa-Carraran maakunta () on maakunta Toscanan hallintoalueella Keski-Italiassa.


title: Massa-Carraran maakunta

text: Massa-Carraran maakunnan pinta-ala on 1 155 km ja asukasluku vajaat 200 000. Maakunta muodostuu 17 kunnasta, ja sen pääkaupunki on Massa.


title: Massa-Carraran maakunta

text: Massa-Carraran maakunta on nimetty sen kahden suurimman kaupungin, Massan ja Carraran mukaan.


title: Tsuyoshi Ihara

text: Tsuyoshi Ihara (; s. 6. marraskuuta 1963) on japanilainen näyttelijä. Hänet tunnetaan kansainvälisesti varsinkin Takeichi Nishin roolista Clint Eastwoodin menestyselokuvassa "Kirjeitä Iwo Jimalta" (2006).


title: Tsuyoshi Ihara

text: Kitakyūshūssa syntyneellä Iharalla on korealaista taustaa.


title: Taitolaji

text: Taitolaji-toiminta on osa Ehkäisevä päihdetyö EHYT ry:n ehkäisevää päihdetyötä. Se kuului aiemmin Elämäntapaliiton toimintamuotoihin. Sen tavoitteena on aikuisten alkoholinkäytön hallinnan edistäminen, vähentäminen tai lopettaminen. Taitolaji-toimintaa alettiin suunnitella jo vuonna 1998, jolloin se kulki nimellä Hauskasti & Hallitusti! Toiminnalla pyritään vaikuttamaan alkoholin käyttöön ja kulttuuriin niin yksilö- kuin yhteisötasolla. Yksilötasolla on tarkoitus havahduttaa oman alkoholinkäytön pohdintaan ja tarvittaessa tarjota työkaluja käytön muuttamiseen. Yhteisötasolla tavoitteena on käynnistää ja ylläpitää avointa keskustelua alkoholinkäytön vaikutuksesta yksilön ja lähiyhteisön terveyteen ja hyvinvointiin. Taitolajiin liittyvät toiminnot toteutetaan perustuen NLP:n ja ratkaisukeskeisten toimintamallien ideoihin, joissa luotetaan ihmisten omiin kykyihin ratkaista ongelmiaan sekä muuttaa käyttäytymistään.


title: Taitolaji

text: Taitolajin puitteissa järjestetään pääasiassa neljän tyyppisiä toimintoja; tilannearvio-tapahtumia, ryhmätoimintaa, sekä ohjaaja- ja kannustajakoulutuksia.


title: Taitolaji

text: Tilannearvio-tapahtumia järjestetään yhteistyökumppaneiden kanssa kansalaisten arkipäiväisissä toimintaympäristöissä, kuten kauppakeskuksissa, toreilla ja terveyskeskuksissa. Keskeinen lähtökohta on tapahtumien ja keskustelujen positiivinen luonne, jolla pyritään erottautumaan perinteisestä päihdevalistuksesta. Ryhmätoiminta on kohdennettu auttamaan varhaisvaiheen suurkuluttajia tekemään muutoksia omissa alkoholinkäyttötavoissaan. Ryhmien toiminta perustuu osallistujien omille kokemuksille, joihin pohjautuen koulutettujen ohjaajien johdolla räätälöidään muutosehdotuksia ja ratkaisuja.


title: Taitolaji

text: Ohjaajakoulutukset on suunnattu päihdetyötä tekeville sosiaali- ja terveysalan ammattilaisille. Tavoitteena on lisätä koulutettavien ammattilaisten valmiuksia suurkulutuksen tunnistamisessa, alkoholinkäytön puheeksi otossa, muutosvaiheen tunnistamisessa ja muutosprosessin ohjaamisessa; lyhyesti sanoen täydentää ja syventää ammattilaisten toteuttamaa mini-interventiotoimintaa. Koulutuksessa kiinnitetään huomiota myös osallistujien omaan jaksamiseen, asenteisiin sekä ohjaustaitojen syventämiseen. Kannustajakoulutus on puolestaan räätälöity vapaaehtoisten avuksi. Sen avulla tarjotaan välineitä arkipäivän kohtaamistilanteisiin ja kehitetään osallistujien keskustelu- ja ohjausvalmiuksia keskittyen erityisesti alkoholinkäyttöön liittyviin kysymyksiin. Aktiivisen kuuntelun taito on keskeinen kannustajakoulutuksissa kehitettävä ominaisuus.


title: Gabrielle

text: Gabrielle voi tarkoittaa ainakin seuraavia asioita:


title: Marcel Risse

text: Marcel Risse (s. 17. joulukuuta 1989 Saksa) on saksalainen jalkapalloilija, joka edustaa Mainzia. 183 senttimetriä pitkän Rissen pelipaikka on keskikentällä tai hyökkääjänä.


title: Marcel Risse

text: Risse on pelannut Leverkusenin joukkueessa kolme ottelua Bundesliigaa. Hän on pelannut myös Saksan alle 19-vuotiaiden maajoukkueessa.


title: Sascha Dum

text: Sascha Dum (s. 3. heinäkuuta 1986 Leverkusen, Saksa) on saksalainen jalkapalloilija, joka edustaa Leverkusenia. 187 senttimetriä pitkän Dumin pelipaikka on puolustaja tai keskikenttäpelaaja.


title: Sascha Dum

text: Dum allekirjoitti ammattilaissopimuksen Leverkusenin kanssa tammikuussa 2005. Tammikuussa 2006 hän siirtyi Aacheniin lainalle 18 kuukauden ajaksi. Dum on pelannut Saksan alle 21-vuotiaiden maajoukkueessa.


title: Zakspeed 841

text: Zakspeed 841 oli Paul Brownin suunnittelema Formula 1 -auto, jolla saksalainen Zakspeed -talli osallistui kymmeneen osakilpailuun kaudella . Autoa ajoivat kilpailuissa britti Jonathan Palmer ja saksalainen Christian Danner. Autossa oli Zakspeedin valmistama turboahdettu moottori, Hewlandin/Zakspeedin 5-vaihteinen vaihdelaatikko, Goodyearin renkaat, Brembon jarrut ja se käytti Shellin poltto- ja voiteluöljyjä.


title: Zakspeed 841

text:
Autolla ei saavutettu yhtään voittoa, paalupaikkaa, kilpailun nopeinta kierrosta tai pistettä. Auto oli äärimmäisen epäluotettava ja sillä päästiin maaliin vain yhden kerran Monacon GP:ssä, jossa Palmer oli 11.
Lihavointi tarkoittaa paalupaikkaa, "kursivointi" kilpailun nopeinta kierrosta.


title: Luettelo lentopallon SM-mitalisteista

text: Luettelossa ovat yleisten sarjojen lentopallon Suomen mestaruuskilpailujen mitalistit. Virallisiksi mestaruuskilpailuiksi on katsottu vuosina 1957–1963 Lentopallokomitean ja kaudesta 1963–1964 Suomen Lentopalloliiton järjestämät kilpailut. TUL:n seurat pelasivat vielä 1963-1964 Lentopallokomitean SM-sarjassa, jota ei tähän taulukkoon ole noteerattu. Lentopallokomiteaan kuuluivat jäseninä vuoteen 1963 saakka Suomen Työväen Urheiluliitto ja Suomen Kori- ja Lentopalloliiton lentopallojaosto. Lentopalloliitto perustettiin 1959, mutta SM-kilpailujen järjestelystä se vastasi vasta kaudesta 1963-1964 alkaen. Kaudelle 1965–1966 TUL:n seurat liittyivät mukaan Lentopalloliiton sarjatoimintaan.


title: Luettelo lentopallon SM-mitalisteista

text: Ennen yhtenäisen sarjan aloittamista ratkaisivat Suomen Koripallo- ja Lentopalloliitto, sekä toisaalla Suomen Työväen Urheiluliitto omissa sarjoissaan liiton mestaruudet. Suomen Lentopalloliitto järjesti perustamisensa jälkeen muutamana vuotena liiton mestaruuskilpailut SM-kilpailujen ohessa. Helsingin Tarmo onnistui voittamaan kaikkien kolmen liiton mestaruudet, muttei koskaan Suomen mestaruutta.


title: Fender Jag-Stang

text: Fender Jag-Stang (Jaguar-Mustang) oli Fenderin valmistama sähkökitaramalli, jonka suunnitteli grunge-yhtye Nirvanan edesmennyt kitaristi Kurt Cobain.


title: Fender Jag-Stang

text: Cobain suunnitteli Jag-Stangin Fenderin Mustang- ja Jaguar-sähkökitaroiden pohjalta yhdistäen niiden eri ominaisuuksia, koska hän halusi omaan tyyliinsä sopivan kitaran. Saatuaan piirrokset valmiiksi Cobain ehdotti kitaran valmistamista Fender Custom Shopin Larry Brooksille. He saivat valmiiksi prototyypin kitarasta, joka oli Cobainin koesoiton jälkeen tehtyjen muutoksien jälkeen hänelle mieluinen.


title: Fender Jag-Stang

text: Jag-Stangissa oli lehmuksesta tehty runko ja pultattu vaahterakaula 22-nauhaisella ruusupuisella otelaudalla. Rungon yläosa on terävine reunoineen selvästi kopioitu Jaguarista ja alempi, paksumpi osa Mustangista. Jag-Stangin lyhyt kaula oli kopio Cobainin Mustangin kaulasta, joka oli hänen suosikkinsa.


title: Fender Jag-Stang

text: Alkuperäisessä Jag-Stangissa oli yksi äänenvoimakkuuden ja yksi äänenvärin säädin, sekä mikrofonien vaihtoon kolmiasentoinen kytkin. Kaulamikrofonina oli Fenderin yksikelainen "Texas Special" -mikrofoni ja tallamikrofonina DiMarzion "H-3" -humbucker.


title: Fender Jag-Stang

text: Cobain käytti Jag-Stangiaan vain muutaman kerran Nirvanan "In Utero" -kiertueella vuonna 1994. Jag-Stangin tuotanto aloitettiin vuoden 1995 syksyllä yli vuoden Cobainin kuoleman jälkeen. Cobainin kuoleman takia kitaraan ei tehty enempää muutoksia, mutta mikrofoneina ei käytetty alun perin sunniteltuja mikrofoneja vaan Fenderin halvempia kopiota. Jag-Stangin mikrofoneja sekä ammattitaidon puutetta kitaran kehityksessä olikin kritisoitu paljon.


title: Fender Jag-Stang

text: Cobainin kuoleman jälkeen hänen vaimonsa Courtney Love lahjoitti alkuperäisen Jag-Stangin R.E.M.in kitaristi Peter Buckille, joka on soittanut sitä mm. heidän "What's the Frequency, Kenneth?" -kappaleen musiikkivideolla.


title: Fender Jag-Stang

text: Jag-Stang ei saavuttanut suurta suosiota ja sen valmistus lakkautettiin vuonna 2001. Fender Japan kuitenkin uudelleenjulkaisi kitaran vuonna 2003, mutta sen valmistus lopetettiin toistamiseen jo kaksi vuotta myöhemmin.


title: Vartti

text: Vartti tarkoittaa seuraavia asioita:


title: Suomen Pelkokerroin

text: Suomen Pelkokerroin oli Solar Televisionin tuottama suomalainen versio "Pelkokertoimesta". Ohjelman juontajana toimi Aleksi Valavuori. Ensimmäinen tuotantokausi alkoi 13. syyskuuta 2008 Nelosella. Toinen tuotantokausi alkoi 14. maaliskuuta 2009. Jokaisessa jaksossa oli kuusi kilpailijaa ja kolme tehtävää, jotka mittasivat kilpailijoiden pelkojen rajoja. Pääpalkinto oli 10 000 euroa. Sarja kuvattiin Argentiinassa.


title: Jäätikkökaivo

text: Jäätikkökaivo () on jäätikköön veden sulattama kapea kaivo, joka kuljettaa sulamisvesiä jäätiköltä pois. Jäätikkökaivo saa alkunsa sulamisveden muodostamasta järvestä, virtaavan veden vesiputouskohdasta tai veden täyttämästä railosta. Ne ovat normaalisti kaltevuudeltaan 0–45°. Grölandissa niiden leveys voi olla kymmeniä metrejä ja ne ovat merenpinnasta 500–1 500 metrin korkeudessa. Järvistä vesi siirtyy jäätikkökaivoon ja pyrkii kohti jäätikön pohjaa.


title: Jäätikkökaivo

text: Jäätikkökaivot ovat tunnettuja niiden pitämästä kovasta äänestä kun vesi syöksyy niihin. Oletetaan että jäätikön pohjalla vesi vähentää kitkaa kallioperän ja jäätikön välillä, ja että se saa jäätikön virtaamaan kesäisin nopeammin kun sulavettä tulee jäätikkökaivoihin ja sieltä jäätikön alle. Nasa on yrittänyt tutkia muovisten leluankkojen avulla että mihin vesi menee jäätikkökaivoista. Vuonna 2009 elokuussa tutkijat laskivat jäätikkökaivoon Jakobshavnin jäätiköllä 90 ankkaa. Ankoissa on kolmella kielellä kirjoitettu ""tieteellinen tutkimus"" ja ""palkkio"" sekä sähköpostiosoite johon voi ottaa yhteyttä. Samalla laitettiin reikään myös muovinen sylinteti jossa on gps-anturi, kiihtyvyysmittari ja paineanturi. Virtalähteenä siinä on pitkäikäinen litiumparisto. Siitä ei ole kuulunut sen jälkeen mitään ja tutkijat olettavat sen juuttuneen jään alle.


title: Jäätikkökaivo

text: Perinteisesti jäätikkökaivoja on tutkittu talvisin jolloin ne ovat kuivillaan kun sulavasta lumesta ei virtaa niihin vettä.


title: Lorena Ochoa

text: Lorena Ochoa (s. 15. marraskuuta 1981 Guadalajara, Jalisco) on LPGA Tourilla kilpaileva meksikolainen golfaaja, joka on 23. huhtikuuta 2007 lähtien ollut naisten golfrankingin ykkönen. Hän on ensimmäinen ykköseksi noussut meksikolaisgolfaaja kautta aikojen.


title: Lorena Ochoa

text: Ochoa aloitti golfin pelaamisen viisivuotiaana ja voitti juniorina 22 turnausta Guadalajarassa sekä 44 kansallista turnausta. Nuorten golfin maailmanmestaruuden Ochoa voitti viisi kertaa peräkkäin, ja saatuaan golfstipendin hän aloitti opiskelut Arizonan yliopistossa vuonna 2000.


title: Lorena Ochoa

text: Opiskeluaikanaan Ochoa menestyi loistavasti: hän voitti tai oli toinen 18:ssa 20:stä pelaamastaan turnauksesta. Ochoa teki myös NCAA:n ennätykset seitsemällä peräkkäisellä voitollaan ja pistekeskiarvollaan 70,13.


title: Lorena Ochoa

text: Ochoa jätti yliopiston kahden vuoden opiskeluiden jälkeen ja siirtyi ammattilaiseksi. Ammattilaisurallaan Ochoa on voittanut kaksi major-turnausta: naisten Britannian avoimet (2007) ja Kraft Nabisco -mestaruuden (2008). Huhtikuussa 2007 hän ohitti maailmanrankingissa aiemmin ykköstilaa hallinneen Annika Sörenstamin. Ochoa on valittu Associated Pressin vuoden naisurheilijaksi vuosina 2006 ja 2007.